
Djeca su najprobirljiviji i najbolji čitaoci. Zato im ne tre- 
ba podvaljivati kreveljenjima i sličnim izmotavanjima, 
nikako ni pametovanjem ili njihovim oponašanjem. O 
njima i za njih treba pisati tako da zavole knjigu i čita- 
nje te spoznaju da su dani i godine njihovog djetinjstva, 
koliko im se god činili teškim, veoma važni i lijepi. 


Autor ove knjige 


PRVI DAN U ŠKOLI 


Džehvi se i nije polazilo u školu. Jedni su je hra- 
brili, neki plašili, treći su joj obećavali brda i doline. 
Tetka Safeta je rekla da se mora ići u školu, ali da to 
nije strašno i da ne boli. Ali, šta god ko govorio, ona 
se nije ni radovala. 

Ništa je nisu ni pitali kad je stigao poziv — u školu 
su otišli otac i majka i upisali je. 

Prije, dok je bila još manja, ozbiljno je odgovarala 
na neobična pitanja koji je razred — da ide u bijeli, 
nekad u žuti ili, pak, u šareni, a sad joj valja ići u prvi 
razred. 

To s upisom bilo je početkom ljeta. Treba se nače- 
kati do septembra. 

Oko nje nije prestajala priča o školi. Rodbina jć, s 
važnošću, ili bodrila ili prepadala. Kako se primica- 
lo, darove su donosili djed, daidže, amidžične, tetke. 
Sakupile su se tri đačke torbe, pet pernica, više ku- 
tija s bojicama — i drvenih, i flomastera, voštanih, 
vodenih, onih u tubicama. I raznorazne bojanke. Pa 
teke — tanke i debele, s mehkim i tvrdim koricama, s 


uskim i širokim linijama, na kockice, a bilo je i veli- 
kih teka. Zatim, dvije početnice, tri čitanke... I šta se 
sve još nije našlo! I globus, i to još toliki da se ne bi 
mogao probaciti kroz košarkaški obruč. 

Samo joj je tetka, ona tetka koja joj je priprijeti- 
la da se mora ići u školu, donijela igračku — vodeni 
pištolj. E, i obradovala se tom daru. Ostali odrasli 
čudili su se tome ili bi se obrecnuli na tetku. Tetka se 
nije ljutila na njih. Rekla je: 

— Djeca se trebaju i igrati! 

Kad je osvanuo dan polaska u školu, majka i babo 
poskakali su iz postelje, u žurbi se spremali i doviki- 
vali Džehvi da ustane i sprema se, da će joj biti lije- 
po, da se ne boji, da će joj se svidjeti. Ili će je — tako 
su bili odlučili — odnijeti u školu. 

Ali, Džehva je ustala prije njih. Već je bila spre- 
mna. 

— Sama ću! Znam gdje je škola, znam naći učio- 
nicu, znam ko mi je učiteljica. Sve ste mi sto puta 
ponovili. A u školu se mora! I, niste vi đaci, nego 
ja! — rekla je, stavila u džep vodeni pištolj i polahko 
se zaputila. 

U školi nije bilo brda i dolina. Samo široki hod- 
nici i hrpe djece. U učionici je Juso plakao, Besim je 
skakao po klupama, Gafo je bio ozbiljan, djevojčice 
su se smješkale, a prepoznala je i Majdu iz druge uli- 
ce. 


Zidovi u učionici su bijeli, klupe žućkaste, tabla 
zelena, djeca raznobojno odjevena. Sveukupno, ša- 
reni razred. 

Uđe učiteljica. Kaza kako se zove i zamoli rodi- 
telje, koji su stajali uza zid, da djecu sačekaju ispred 
škole. Onda su dječica govorila svoja imena. Neka 
i prezimena... Učiteljica je rekla da je ovo njihovo 
prvo upoznavanje i da ima vremena da se zbliže. 

Neki su došli s torbama. Neki su na klupi važno 
držali otvorene teke. Džehvu je vodeni pištolj žuljao, 
pa ga je izvadila iz džepa i stavila na klupu. Prišla joj 
je učiteljica i pomilovala jć po kosici. To ne može za- 
boljeti. Tako ni prvi dan u školi nije nešto posebno 
strašan. 

SNIJEG, LISICA I MUDRI ZEC 


Dvije zadaće u jednom danu! Ali, nisu obje za 
sljedeći dan. Za sutra je zajednička iz likovnog od- 
goja i bosanskog jezika. 

Snijeg se bio otopio i danima je grijalo sunce. Kad 
je snijeg ponovo zapao, mnoge je zavarao. Zato je 
učiteljica zadala da đaci nacrtaju svoj snježni doživ- 
ljaj i prepričaju nacrtano. 

Lijepo je što je tako. U prvom razredu lakše je na- 
crtati i pričati o tome nego to napisati. 

Džehva prepričava razgledajući svoj crtež: 

"Pao je snijeg. 

Prekrio je brijeg. 

Svuda se zabijeljelo. 

S bora proviruje vjeverica. Čudi se bjelini. Trebala 
bi biti u gnijezdu i zimske snove sniti. 

I medvjed izviruje... Kad je napolju ovako, i nje- 
mu je mjesto u pećini. Medvjedi ne prespavaju zimu, 
kao što se misli, ali trebaju drijemati svoj zimski san. 

Lisica se obradovala. Ne mora samo njušiti. Sad vidi 
tragove životinja, pa će joj biti lakše odlučiti koju ne 
smije slijediti, a koju može upratiti i nastojati uloviti. 

Ali, kao i lija, radostan je i pas Garov. Izdaleka 
može vidjeti lisicin trag u snijegu i zapaziti njezino 
narančastosivkasto krzno u bjelini krajolika. Tako 
ga ona neće moći iznenaditi i upasti u kokošinjac" 


Druga zadaća je iz lekcije o reljefu. Učiteljica je 
rekla da bi bilo dobro da to djeca sebi dočaraju kao 
priču u kojoj se smjenjuju stvarne slike s izmišlje- 
nim doživljajem. 

Džehva pripovijeda svoje viđenje reljefa: 

"Pošli u šetnju lisica i zec. Išli su dolinom pokraj 
rijeke, pa krenuli uz brdo i spustili se u ravnicu, pre- 
skakali potoke i potočiće te se, kroz šumu, popeli na 
planinu. 

— Pogledaj, ovo je reljef našeg kraja: planine, brda, 
potoci, doline, rijeka, šume... — pokazivala je lija. 

- Bašje lijepo što si mi to objasnila — kazao je zec. 

-— Nahodali smo se. Umorila me šetnja reljefom 
našega kraja. Baš sam gladna — kaza lisica. 

- Ti se odmori, a ja ću ponoviti lekciju o reljefu 
našeg kraja — odgovori Zec. 

— A kako ćeš to učiniti? — upita lisica. 

— Tako što ću strčati niz ovu planinu, pa ću, preko 
brda, stići u dolinu, a onda pretrčati ravnicom po- 
kraj rijeke i skloniti se u šumicu! 

Kako reče, zec i uteče. 

Lija je ostala sama i gladna" 

SVOJA PETICA 


Škola se zavoli uz nove prijateljice i prijatelje u razre- 
du, a i uz učiteljicu ili učitelja. Džehvi je učiteljica bila 
još draža zato što se doselila u "njenu" zgradu. Nije joj 
bilo krivo ni što su joj druga djeca zavidila na tome. 

Bila je ponosna učenica. 

Ipak, i dalje je najviše voljela majku i oca. Voli ih 
podjednako i smeta joj kad odrasli zapitkuju koga 
više voli, baš i kao ono gnjavljenje kome je sličnija 
od njih dvoje. 

Više od škole i učiteljice, gotovo kao i roditelje, 
voli svoju veliku prijateljicu Minku. Ona je studenti- 
ca, stanuje na istom spratu i nimalo 
što je Džehva znatno mlađa. 

Ponekad se nastava otegne, pa Džehva jedva čeka 
kad će se završiti. Iz škole otrči pravo Minki. 
s vrata ispriča kako 


joj nije smetalo 

Sutradan, eto Džehve, trči iz škole i viče sa stubi- 
šta: 

- Minkaaaa, dobila si peticu! 

I narednoga dana: 

- Minkaaaa, dobila si peticu! 

I opet... 

Tako bi se nastavilo da se Minka nije dosjetila: 

vŠta ako se Džehva zadrži na putu iz škole, pa uči- 
teljica prije dođe u zgradu i čuje galamu o petica- 
ma!?x, pomislila je, a dobro je znala da se Džehva 
treba samo malko pomučiti, pa će sama pisati zada- 
će. 

Već sutradan, zgradom u kojoj su stanovali učite- 
ljica, Minka i učenica Džehva, prolomio se razdra- 
gani glasić: 

— Minkaaaa, dobila sam svoju peticu! 

NEMOJ BEZ DŽEMPERA 


Šta je to bilo s Džehvom pa je danas zbunjena? 

U krevetu je zabljesnula bjelina. Poskočila je do 
prozora. Imala je šta i vidjeti: sve se bijeljelo! 

Pokušala je izbjeći doručak, samo da što prije 
izleti napolje, ali je mama primiri: 

— Zima još nije ni počela. Bit će snijega do mile 
volje. Ali, nemoj bez džempera. 

Pobunila se: 

- Džemper me ujeda! 

— Ovaj te neće bosti. Vunica je mehka — kaza maj- 
ka. 

Nekako je navukla džemper preko košulje. 

-— I vindjaku, obavezno! Ako je u stanu toplo, ne 
znači da je i vani. Kad pada snijeg, napolju je hladno 
— kazala je mama, a Džehva je, s vindjakom u ruci, 
već istrčala na hodnik. 

Pred zgradom, bijele od snijega, čekale su je dvi- 
je prijateljice iz razreda. Radosne, uz ciku i vrisku, 
pretrčale su do škole. Snijeg je bio mehak i lahko 
su, u trku, uobličavale grude. Dok je prilazila školi, 

i Džehvu jedna pogodi. Preko oka je vidjela da je 
bacio Emin iz njihovoga razreda. 

Nije zaboljelo, ali je pomislila: 

vKad se završi nastava, pokazat ću ja njemu! 


Učiteljica im za zadaću dade da opišu prvi snijeg. 

Ali, kad se nastava završila, napolju nije bilo snije- 
ga. Sunce je grijalo. Dvorište je bilo suho. Zadaća se 
istopila. 

Čudila se tome i nije ni primijetila kad joj je pri- 
šao Emin. 

- Mogu li ti ponijeti stvari? — kazao je i uzeo nje- 
zinu torbu. 

v Ti dječaci!k, pomislila je. 

Eminu ništa nije rekla, a on je mahnuo iznena- 
đenim prijateljima i zadovoljno krenuo naporedo s 
njom. 

Uglavnom, svašta se danas Džehvi zbivalo i zato 
je zbunjena. 

PRIČA BEZ NASLOVA 


Džehva se zagleda iznad početka ove priče i upita: 

— Zar sve priče nemaju naslov? 

To se ona obraća piscu ove knjige. Ima pravo na 
to. Kad se dođe do trećeg razreda, dovoljno se odra- 
ste. I u visinu — izrasla je kao iz vode. A narasla je iu 
širinu — proširilo se njezino znanje. To je već iskusna 
učenica. 

Zaista, mora li svaka priča imati naslov? 

- sMoratića je nešto posebno. Kao što more mora 
biti slano. Ako nije slano, onda je to jezero. 

— Ali — joguni se Džehva — Kaspijskom jezeru 
daju i snaslove Kaspijsko more! 

— Bravo, Džehvo! Zar se i to uči u trećem razredu 
osnovne škole? 

— Ne uči, ali se može znati. Časopisi, enciklopedi- 
je, televizija, a da i ne govorimo o internetu — odgo- 
vara Džehva. 

Upravu je. U ovome vremenu ima mnogo pogod- 
nosti za rano sticanje znanja. Zato i izgleda kao da se 
djeca baš rađaju naučena. Nije teško znati, samo treba 

htjeti. Ali, treba i naći mjeru u svemu, pa i s televi- 


zijom i internetom, da se i ne govori o "pametnim" 
telefonima. 


Zato kažem Džehvi: 

— Potrebno je odvojiti vrijeme i za igru. 

Ona odgovara: 

— Na internetu ima bezbroj igrica. Da i ne raču- 
nam one koje se priključe na televizor... 

— Tako je. Djeca trebaju ići ukorak s vremenom i 
trebaju se igrati i tih igrica. Ali, ipak su to — kao što 
si i rekla — igrice. Treba se igrati i igara, pravih igara. 

Džehva se slaže. Dodaje da tako misli i njezin uči- 
telj Fahro. 


— Učitelj? 

— Da, učiteljica se udala i preselila se u drugi 
grad... 

— Kako vam je s učiteljem? 

— Učitelj je dobar. Posebno ga volimo zato što je 
bio borac. Branio je našu domovinu. 

— To je baš lijepo. Mogu zamisliti kako vam s po- 
nosom priča o tome... 

— Samo mu se oči zarose. Nije mu pravo što nije 
dozvoljeno u školi govoriti o tome. Zabranila in- 
spekcija... Govori nam o igrama o kojima mi je pri- 
čao i djed. 

— To nije uredu. Učitelj je, kao što kažeš, branio 
domovinu. I odbranio pravo vama da, s veseljem i 

bez straha, idete u školu... A jesi li zapamtila nazive 
tih igara? 

- Govore mi o klisu, klikerima — staklenim, s ra- 
znobojnim perima, i onima koje su vtesalia od ka- 
mena, pa o drvenim štrcaljkama i pucaljkama od 
zofe, školici i taši, trkama konja na zajahanim mot- 
kama, igrama truhle kobile, kauoboja i Indijanaca, 
džandara i lopova, o žmiri, ganji... Shvatila sam da 
su mnoge internetske igrice bezvezne, pogotovo 
ima previše nasilja i zastrašivanja. Ali, kako ću se ja 
igrati starih igara? Treba i mene razumjeti. 

— Treba. 

— Dobro je da se slažemo! — kaže Džehva veselo. 

— Uglavnom se možemo složiti. S malo truda, dje- 
ca i odrasli mogu se razumjeti. 

Džehvi je to drago, pa kaže: 

— Priznajem, lijepe su priče o tim ranijim igrama. 
Osim što su vama starijima drage, nisu ni nezani- 
mljive. 

— A jesu li te priče imale naslove? 

Džehva se ne zbunjuje, odgovara: 

— I nisu. Obično započnu ovako: +Eh, kako smo 
se mi igrali...4, pa se razveze priča... Kad smo djed 
i ja razbili prozor igrajući lopte u avliji, ispričao mi 
je da je njemu njegov djed pričao o krpenoj lopti. 
Pitam ga šta je to, a djed se raspričao kako se ne- 
kad teže živjelo. Ja ga pitam: +Zar je moguće da sva 

djeca nisu uvijek imala prave lopte?a sNemaju ih ni 
sad sva djecax, kazao je i objašnjavao mi da se on 
igrao gumenom loptom, a da mu je nevjerovatno da 
odavno nije vidio takvu loptu. 

Kažem Džehvi: 

— Jedna od tih priča mogla bi imati naslov sRaz- 
bijeni prozora, druga: sRazne lopte i loptanjex. Ili 
bi se naslovi mogli davati samo po nazivima igara: 
vKlikeric, yxKlisa, oŽmirax, + Truhle kobilexa. Mogao 
bi i ovakav naslov: Razlike između nekadašnjih 
igara i sadašnjih igricac... 

- Moglo bi i tako. Ali, zašto naslove imaju samo 
priče koje se čitaju? Bilo bi lijepo da bude naslov i kad 
se priča prepričava... — kaže Džehva, a ja domećem: 

- Moglo bi i tako. A lijepo je i to što si zaključila 
da se ne treba igrati samo kompjuterskih igrica ili se 
baviti mobitelima. Dosta sjediš u školi ili dok pišeš 
zadaću i učiš, pa još sjedenje i uz internet i pisanje 
poruka na telefonu. Tijelo je stvoreno da bi se kreta- 
lo. Zato su dobre te "stare" dječije igre. Eto, s djedom 
znaš poigrati lopte. Probaj se, vani, na zraku, s dje- 
com igrati i nekih drugih igara. 

— Slažem se! — Džehva je zadovoljna što se složila 
s piscem, ali važno dodaje: 

— A zašto Kaspijsko jezero zovu Kaspijskim mo- 
rem? 

— Pretpostavljam da znaš odgovor — kažem. 

- Zato što je veliko kao da je more, a i slano je! 

A ni ova priča nije ostala bez naslova. Naslov je i 
to što piše iznad ove priče: +Priča bez naslovax. Zar 
ne? 

PUTOVANJE SNIJEŽNOM LAĐOM 


Naslonjen uz prozor, učitelj je gledao lepršanje 
pahuljica i uskliknuo: 

— Evo vama zadaće! Opišite svoj doživljaj Snješka 
Bijelića! 

Bio je petak i Džehva je prva istrčala iz učionice. 
Ispred škole, u automobilu, čekali su je roditelji. 

— Dok nije usulo, samo da nam je doći do tunela 
ispred Konjica! — govorio je babo. 

Automobil se probijao kroz sve gušću sniježnu 
zavjesu. 

Toliko je padalo da je mama zažalila što nisu od- 
godili putovanje. 

Otac ih tješi: 

— Nismo se nadali ovolikom snijegu. Ali, samo da 
se domognemo tunela kroz Ivan-planinu. Tu se di- 
jeli klima... 

IL, zaista: cesta na izlazu iz tunela bila je suhlja 
nego u samom tunelu. 


Radosti ne bi bilo kraja da Džehva nije zapoma- 
gala: 

— Šta ću bez Snješka!? 

Roditeljima nije bilo jasno. Pitali su jedno za dru- 
gim: 
— Šta je tebi, drago dijete? 

— Kakav sad Snješko? 

— Bijelić! — potvrdila je. 

Kad im je pojasnila o domaćoj zadaći, majka reče: 

— Raduj se što smo iza sebe ostali vijavicu i sme- 
tove, a mi ćemo ti pomoći u pisanju. 

— Nikako! Ja sam trećačić! 

— Trećačić?! — čudi se majka. 

- Ako se bude prvačić u prvom razredu, u tre- 
ćem se trećačić. I, to sebi ne smije dozvoliti učenica 
trećega razreda! Niti smijem razočarati učitelja pisa- 
njem nedoživljenog! 

— Dobro, dobro. Kad se naigraš, sama ćeš smisliti 
nešta — reče majka. | 

- Nikako! Za zadaću mi je da opišem svoj doživ- 
ljaj Snješka Bijelića! 

Znali su da Džehva neće popustiti. 

— Nešta ćemo mi... Zajedno s tobom, naravno... —- 
kazivao je Džehvin babo, a bio je razdragan što čuje 
zveckanje lanaca na točkovima po suhom asfaltu. 

Zastali su u Konjicu — da protegnu noge šetnjom 
od starog željezno-betonskog mosta na Neretvi do 
novog, koji je nekad bio star, obnovljene kamene 
ćuprije uzvodno. Kad su se vratili, njihov automobil 
još je bio pod debelim snijegom s Ivan-planine. 

— Kao da smo u rodni grad Zuke Džumhura do- 
putovali malom bijelom lađom! — uskliknu otac. 

- Ohooo! — svidje se majci. - Da, da, Zuko 
Džumhur je rođen u Konjicu. Nacrtao bi ono što je 
opisivao u svojim putopisima, i to kao da crta svo- 
joj unučici Maši, a nju nije volio manje od prelijepe 
rijeke Neretve. Svoje doživljaje s putovanja po svi- 
jetu opisao je i nacrtao u knjizi a Putovanje bijelom 
lađomea. 

U Mostaru su se Džehvi dopale priče njezinih ro- 
dica o njihovim doživljajima kad su mogle praviti 
Snješka Bijelića. Mada njihov Snješko nije mogao 
biti veći od malo veće igračke, nije joj bilo ni nezani- 
mljivo. To nije čest doživljaj u gradu u kojem snijeg 
rijetko padne i ne bude dubok. 

Ipak, šta god je govoreno, nije se poklapalo s od- 
govornošću učenice Džehve. Nije se sjećala ranijih 
zima, pa je mislila da je varakaju pričajući joj kako je 
i ona pravila Snješka. A onda je uskliknula: 

— Samo mi kupite mrkvu i metlu! Zabost ću ih u 
naš sniježni automobil. To ću nacrtati i samo dopi- 
sati: Putujući Snješkog. 

Džehvina urađena zadaća podsjećala je na veli- 
kog putopisca i slikara Zulfikara Zuku Džumhura. 

MAČOR MRNJAU 


Kad bi bilo po Džehvinom, nilskoga konja bi držala 
u kupatilu, žirafa bi — zato što su sobe niže — ipak bila 
na balkonu, a medvjed bi... Ipak, medvjed je možda i 
veći od nilskoga konja, ili bar od kade u kupatilu, pa 
se zadovoljila njegovim posterom u prirodnoj veliči- 
ni. Raskomotio se na zidu iznad kreveta. I baš izgleda 
carski! Pravi vladar bosanskih šuma! Ovaj poster joj 
je za čistu peticu. Da ga nije, ne samo da bi joj soba 
bila sobica, nego bi i Džehvino djetinjstvo bilo manje. 

Kad je prijateljicama uzvraćala kućne posjete, vi- 
djela je da se i njima dopalo to s posterom: preko 
slika pjevača i glumica, lijepile su crteže i slike sa 
srndaćem, zecom, slavujem, lisicom, vukom... Sve 
ljepotani iz naših šuma i gajeva. 

Osim medvjeda Mendana na zidu, Džehva ima 
i mačka. Njega ima uživo. Taj počesto prespava s 
njom u krevetu. Ispruži se ispod njezinih nogu i pre- 
de dok ne uspava djevojčicu. 

Dok je budna, uzvraća mu češkajući ga ispod vra- 


ta. To se mačoru Samiju toliko dopada da najumil- 
nije zamijauče. 

Da, njezin mačak ne mjauče, on mijauče. Evo: 

- Mijau! 

— Mijau, mijau! - zamijauka Sami još dva puta. 

On je uredan. Ne izležava se besposlen. Makar 
se jezikom liže po tijelu. Kad, umivajući se, okrene 
glavu prema istoku — u pravcu odakle izlazi sunce — 
Džehva po tome zna da će sutra biti lijep dan. 

Sami se voli i igrati. Uz umilno predenje, to je 
među njegovim najvažnijim sporednim obavezama. 
Prva mu je da lovi miševe. Po tome je poštovan i u 
komšiluku. Vrlo poznat lovac! Ma, šta lovac? Lovči- 
na! 

Najdraže mu se igrati sa svojim repom. Iako ga 
je od toga pokušavala odvratiti, Džehvi je i lijepo 
gledati tu njegovu igru. Ali, sve do pred sami kraj. 
Tada nastane malo veći problem i Džehvi bude žao. 
Zabavno je i njoj i mačku sve dok njegov rep vrluda 
zrakom i on ga pokušava zgrabiti šapicama, a rep se 
izvija. Igrarija traje dotle dok se mačak ne viznervi- 
rax ili se, možda, yxdosjetia kakav je lovac pa, brže- 
bolje, brzo poput svjetlice, čvrsto zgrabi rep zubima. 
Tada se otme nimalo veselo i produženo: 

- Mrrrrrrrrnjauuuuu-uuuu! 

Sami mrnjauče i u februaru. To je poseban, mači- 
ji mjesec. Njega uglavnom provede napolju. s, Neka 
daljina ga dozovex i odbije se od kuće, a mačke se 
otimaju koja će mu se umiliti. 

Kad se — sav izgreban i s podbuhlom glavom — 
napokon vrati u stan, malo zavrluda repom i šmu- 


gne ispod radijatora. 

ZIMSKI RASPUST 


— Uf! — otpuhnu Džehva. 

Treba nju i razumjeti. Nije jednostavno biti uče- 
nica. 

Malko joj je i dojadilo školovanje i baš je dobro 
što je stigao zimski raspust. Samo, buni se što nije i 
duži. 

— Ali, ljetni raspust je dug. Kad se oba saberu, to 
je kao moja tri godišnja odmora! — kaže majka. 

Džehva naglas razmišlja o tome da nije sve u sabi- 
ranju i oduzimanju. Učila je i množenje i dijeljenje. 
Zašto se zimski raspust plus ljetni raspust ne bi po- 
dijelili s brojem dva? Dobila bi se dva dovoljno duga 
raspusta. 

Majka se češka po čelu. Onda kaže: 

— Zato što raspusti nisu djeljivi s dva. 

— Ako si ti mogla sabrati raspuste, onda se mogu 
i podijeliti. Ako ne mogu s dva, mogli bi s tri, pa 
bismo imali zimski, proljetni i ljetni raspust — kaže 
Džehva. 

Majka je dočeka: 


35 


— Ispustila si jesen. Kao što si iz matematike nau- 
čila osnovne računske radnje, iz moje okolne se uči 
da je naša zemlja među rijetkima na svijetu u kojoj 
postoje četiri godišnja doba. Jesen je ravnopravna sa 
zimom, proljećem i ljetom. 

— Zašto se, onda — uporna je Džehva — ne bi sa- 
brali dani zimskog i ljetnog raspusta i sve podijelilo 
sa četiri? Tako bismo imali raspust u svakom godiš- 
njem dobu. 

Majka se ne češka. Samo se smješka: 

— Time bi se došlo na početak — na tvoje nezado- 
voljstvo kratkoćom zimskog raspusta. Svaki odmor 
bio bi kraći nego što je sada zimski. Ali, zimski ras- 
pust nije prekratak, a još je duži ukoliko se dobro 
rasporedi vrijeme. 

Džehva nije sigurna šta bi to moglo značiti. Da 
to nije nešto kao raspored nastavnih sati u školi? U 
taj raspored gledala je svaki dan dok ga nije nauči- 
la napamet... S rasporedom vremena, raspust bi je 
podsjećao na školu. Treba poštovati đački odmor, a 
to znači - odmaranje od škole. 

Mama se opet samo smješka: 

— Dobro bi bilo da ti raspust ne protiče u teškim 
mislima. Najbolje je da odmah počneš raspoređiva- 
ti vrijeme. Lijepo obuci džemper, mehak je, neće te 
'ujedati", pa iziđi napolje. Igraj se do ručka. Poslije 
ćemo daidži u goste i nastavi se odmarati igrom s 

rođacima, sve dok te xoči ne zabolea i ne poželiš u 
krevet. Možeš i prespavati u njihovoj kući, pa ujutro 
zajedno rasporedite vrijeme za razne igre. 


Tako je. Bolje je odmarati se ne dangubeći. 
- Odmore, evo mene! — kaza Džehva i tresnu vra- 


tima, ali se vrati i reče: 
— Mama, malo sam se zaboravila, pa su mi se vra- 


ta otela... 
Majka nije stigla ni progovoriti, a vrata su se pri- 


tvorila. 

STARAC ISPRED KUĆE 
S BROJEM "PET" 


Redovno stoji na istom mjestu ispred kuće s bro- 
jem "pet" u našoj ulici. To nije njegova adresa. I ne 
znamo gdje živi i gdje prespava. Ne znamo mu ni 
ime. 

Pojavi se rano ujutro i ode prije nego što se počne 
smrkavati. 

Navikli smo se na njeg. Ničim nas ne odbija. Glas 
mu je drhtav. Lice je obraslo sijedom bradom. Čelo 
mu je izborano. Iz dubine njegovih zamagljenih oči- 
ju — umjesto tuge — izbija neka daljina. 

Ne može se reći da je neuredan. Iako je uvijek isto 
odjeven, njegov dugi kaput je čist, a stare cipele nisu 
prljave. 

Miran je i tih. Ne doziva, ne traži. Ako mu ko šta 
dA, primi i izrekne blagoslov. 

Doživljavamo ga kao komšiju. I ne pomišljamo 
da bismo ga nazvali prosjakom. To je gruba riječ. 
Time bismo i sebe povrijedili. Jednostavno, on je 
nama dobri starac ispred kuće s brojem "pet". 

Džehva u školu ponese sendvič jednom ili dva 
puta u sedmici. Novčiće namijenjene za užinu u 
školskoj prodavnici, spusti starcu u džep, a nekad 
ih djed sramežljivo prihvati na dlan. Džehva to čini 
tako da ne bude primjetno, ali je radosna što ih još 
nekoliko iz razreda jednako postupa. 

KOMŠIJA MEĐED 


Džehva stanuje u zgradi naspram Zoološkog vrta 
sa zabavnim parkom "Dječija oaza", nekad naziva- 
nim "Pionirska dolina". 

Škola joj nije daleko od stambene zgrade. Ipak, 
roditelji je prate — ima dosta pasa lutalica, a još nije 
postavljena ni javna rasvjeta. Kad je u prvoj smje- 
ni, pješači zajedno s majkom, koja tada ide na po- 
sao, a otac dođe po nju kad se završi nastava. Kad 
je Džehva u drugoj smjeni, tada je babo u pratnji, a 
vrati se s mamom, koja tada naiđe s posla. 

Uz ulicu prema školi ima samo jedan trotoar. On 
vodi uz visoku žičanu ogradu Zoološkog vrta. Tako 
neminovno nailaze pokraj međedovog staništa — 
udaljeno je od glavne ograde ni deset metara. 

Džehvin otac je pisac i on ima pravo ne napisati 
"medvjed". Njegov babo je bio lovac, pa je iskustvo 
o životinjama ponio iz priča od ranog djetinjstva. 
Kaže da je medvjed samo sličica iz čitanke na kojoj 
se oblizuje dok jede med. Kad se to i dogodi, onda se 
sukobi s rojem pčela, pa to bude više jed nego med. 

I u narodu se kaže međed. Isto reknu i oni koji su 
se susreli s njim izvan zooloških vrtova i imali sreće 
preživjeti i o tome pričati. To je sila prirode, vladar 
bosanskih šuma. I ime mu mora zvučati snažno, a 
tako baš djeluje kad se izgovori — međed. 

Džehvin otac je, kad god naiđu naspram međe- 
dovog kafeza, uobičavao doviknuti: 

- Međede! — i dodati: - Komšija! — a onda s 
Džehvom pozastane uz vanjsku ogradu i dadne se u 
komšijski razgovor. 

Međed se na njih navikao i redovno ih je sačeki- 
vao izvan svog brloga za spavanje, na travnatoj uzvi- 
sini svog staništa. Kad čuje poziv, podigne glavu i 
pogleda ih. Često se propne na zadnje noge i kao da 
im maše podignutom šapom. Nekad im se valja po 
travi. Ili se ispne na veliki kamen nasred njegovog 
vanjskog bivališta i izvodi im akrobacije kao da je 
pripitomljen. I samo što im se ne pojada: 'Još se nisu 
pojavili oni koji će danas doći da ih razgledam!" 

Da, kao i posjetioci Zoo-vrta međeda, i on gleda 
njih. 

Većina ne propusti priliku da ga vide. Sa svih 
strana ograđeni su od njega, a i od ulice, tako da ga 
se ne trebaju bojati. A ni on njih, jer je i on zaštićen 
ogradama. Tako se i on i oni mogu osjećati sigurno. 
Ipak, u boljem položaju su oni koje on razgleda, jer 
on njima ništa ne baca i ne dobacuje, a češće to čine 
odrasli iako je ovo "Dječija oaza", 

Posjetioci koje je međed prinuđen svakodnevno 
gledati i koji se mijenjaju iz dana u dan, stanuju da- 
lje u gradu ili u drugim gradovima i selima. 

Njegovo stanište je najbliže zgradi u kojoj stanu- 
je Džehva. Tako su zaista komšije. Zato ih je dobro 
upoznao kao stalne prolaznike koji zastanu i jave 
mu se. Mogao ih je raspoznavati na više načina: po 
očevom glasu — kojim mu se obraća, po njihovom 
mirisu — kad zastanu spram njega, po međusobnom 
prijateljstvu — koje je, iz dana u dan, potrajalo godi- 
nama. 

Ovo je sve živa istina. Mogao se uvjeriti ko je god 
želio. Samo se trebao zadesiti u blizini kad Džehva s 
ocem ide u školu ili kad se zajedno vraćaju iz škole. 
Ustalom, neka pitaju Džehvu. Ako bude dobre volje, 
potvrdit će im. I još im ispričati pojedinosti. 

Ali, situacija se počela mijenjati. 

Džehvi je to bilo zanimljivo. I više od toga. Ra- 
dovala se. Čak se oduševljavala. Ona je često i za- 
lazila Zoološki vrt i obavezno svraćala do međeda. 
Nikad nije primijetila da se prema drugima odnosi 
kao prema njima: ne maše im šapom, ne uspravlja 
se na zadnje noge, ne pravi pred njima špagu i ostale 
vježbe na svojoj stijeni, ne valja im se po travi; samo 
ih razgleda ili ih i ne primjećuje, a često im se i ne 
pokaže: koliko ga god mamili i iščekivali — i ne po- 
javi iz jazbine. 

Ne može se reći ni da su njoj očevi razgovori s 
međedom dosadili zato što dugo traju, još otkako je 
krenula u prvi razred. Ali, ona odrasta. Već je peti 
razred. Postalo joj je neugodno što njezin otac — bez 
obzira na to ima li koga u blizini — glasno dovikuje 
međedu. 

Džehva odlučno negira da se promijenila. Ozbilj- 
no i odgovorno kaže: 

— Pubertet stiže djevojčicama u šestom razredu! 

Ama, već je prestala zastajati s ocem. Prvo je, da 
ne bi i ona bila viđena, polahko nastavljala koračati 
te poizdaleka posmatrala i pozivala oca. Na to nje- 
zin babo požuri da je sustigne. 

Zatim se sve rjeđe osvrtala. Samo produži svojim 
putem, trotoarom, prema školi. Kad vidi da se uda- 
ljila, babo požuri za njom. Tako i dolikuje kad joj je 
već pratilac. A i mama bi se dobro naljutila ako bi 
saznala da njih dvoje ne idu ukorak do škole. 

Džehva, koja je bila ponosna na prijateljstvo s 
četveronožnim komšijom, sve više obraća pažnju 
na to kako neupućeni prolaznici — različitim izra- 
zima lica i pokazivanjem rukama — daju do znanja 
da tu nešta nije uredu. Više puta je, u prolazu, čula 
da kažu: "Onaj razgovara s međedom!" ili: "Šta mu 

je?!";, 'Je li taj normalan!?" Ti ljudi žure svojim po- 
slom i ne gledaju kako se međed s radošću odaziva 
pozivu njezinog oca. Niti znaju da je on pisac i daje 
to, onda, umjetnikova sloboda. 

Ne, Džehva ne bi rekla: "Nemoj to više!" Ni dore- 
kla: "Sramim se!" Učila je u školi priču Ivana Canka- 
ra "Zastidio se majke" i ona se nikad ne bi posramila 
svog oca. Nego... Onako... 

O, da! Otac to shvata. Njegova djevojčica zalazi u 
"osjetljivu dob". Primiče se šestom razredu. Zato on 
odustaje od zastajkivanja spram međeda i s osmije- 
hom pomišlja kako će njoj ovo prijateljstvo nekad 
biti drago podsjećanje na ljepotu ranog djetinjstva. 

DJEDOVA LJUBAVNA PRIČA 


Danas je u školi bilo kako je bilo. Možda je sve to 
skupa Džehvi malo i dojadilo. Uvijek slično: zadaće, 
učenje, odgovori, ocjene, mali odmori i samo jedan 
malo duži — veliki odmor, a i tada se ne može poi- 
grati jer treba pojesti sendvič. 

Da, i mali čovjek se nekad treba osjećati poput 
odraslog, pa ne misliti samo o školi! 

— Vikend je i nemoj da mi ko spomene posao! — 
reče babo, kao što on to i obično kaže petkom po- 
podne. 

— Imaš pravo — kaže majka. — I meni je dojadila 
žurba da ne zakasnim na posao, pa rasprave u kan- 
celariji, sastanci, poslovni razgovori... 

— Kažem da nećemo o poslu! — buni se otac. 

— Ako ćemo pravo... — praska majka, ali i Džehva: 

— Ako ćemo pravo, i meni je ovo petak popodne! 

— Tačno, vikend počinje! — kaže babo. 

— Vikend je počeo! — još je malo ljuta majka. 

— Tako je, po-če-o je! — pomirljivo naglašava otac 
i on i majka su opet bračni par koji iznađe način iz- 
mirenja. 

— Mogli bismo... — započinje otac. 

— Ne! — kaže majka. — Bolje je da... 

— Nisam mislio da idemo u... — ali mu u riječ upa- 
da majka: 

-— Ne dozvoljavaš mi da dovršim šta sam htjela 
predlož... 

— Ja sam prvi počeo! — brzo će babo. 

— Svađu! — ubacuje se majka. - Dobro je da pri- 
znaš... 

Džehvi je dosta: 

— Vi ćete se, na kraju, sporazumjeti. Zato je bolje 
da ne gubimo vrijeme i da i ja jednom predložim gdje 
ćemo. 

— Reci! — kažu uglas roditelji. 

— Ako ćemo djedu, krenimo! 

— To bi bio i moj prijedlog! — kaže majka. 

— Oteli ste mi iz usta! — kaže otac. 

— Htjela bih čuti dobru priču pred spavanje — do- 
vrši Džehva svoje. 

Putovanje je potrajalo. Bilo je zastoja na putu, a 
svratili su i u kafanu da bi se osvježili. 

Kad su stigli, na prozorima djedove kuće bila su 
ugašena svjetla. Vanjski zidovi još nisu bili porav- 
ljeni od granatiranja, pa je u mraku kuća izgledala 
kao da je tek prestao rat... Ni zvonce nije radilo. Nije 
pomagalo kucanje na vrata. Djed se nije odazivao ni 
na mobitel. 

Džehva se rastrča i — nađe djeda u bašči iza kuće 
kako nervozno šetka. 

— 000, moja unuka! — kaza. - Kao da mi je nešto 
govorilo da ćete doći, pa sam se uznemirio što vas 
nejma. Nazivao sam na kućni telefon. Još više me 
zabrinulo što se ne javljate. 

— Djede, mogao si na mobitel! 

— Ah... Ostario, pa zaboravim na moderna čuda... 
— kaza djed i zgrabi Džehvu u naručuje. 

— Nisi ti star. Pamtiš mnogo priča iz svoje mlado- 
sti... 

— Ih, samo se stari sjećaju mladosti. Mladi nejma- 
ju kad od priča koje im se događaju. 

— Koju ćeš mi priču...? — ali je Džehvino pitanje 
ostalo nedovršeno, jer se djed trebao izljubiti s dje- 
vojčicinim roditeljima, zatim su razmjenjivali riječi 
koje su nezaobilazne pri susretima, pa dok su se ra- 
skomotiti u kući, pa ih je djed nutkao večerom, pa... 

Kad su najzad mogli mirno sjesti, djed započe: 

— Džehvo, neka bude da ja ne starim, ali mora biti 
da ti odrastaš. Već si mi curetak! 

— Ali, djede...  Džehva se zarumenila. 

— Zato ću ti isričati ljubavnu priču! 

— Ih, djede! 

Džehvi je bilo neugodno, ali i drago, pa je još više 
trljala oči. 

— Šta je s tvojim očima? 

— Bole me. 

— Šta je djetetu?! — uznemiri se djed. 

— Samo je pospana — reče majka. — Uvijek trlja oči 
kad se pokušava oduprijeti snu i govori da je bole 
OČI. 

To pospanoj djeci nikako nije pravo. Džehva izra- 
žava neslaganje: 

— Nisam pospana! Nisam!!! Pričaj ti, djede, pričaj! 

Djed i započe poistiha: 

- Meni se svidjela ta djevojka. Ne umijem ti reći 
koliko mi se sviđala... 

I, djed je pričao i pričao, i pričao, sve dok nije za- 
Vršio: 

— Završilo se tako što na tvome licu prepoznajem 
sličnosti s njom. Po suncu ti meni hodila... Znaš, 
tako se rekne kad se nekoga uporedi s nekim ko više 
nije među nama na ovome svijetu. Jesi li me shvatila, 
ljepotice? Da, ta djevojka iz ove priče postala je tvoja 
nena... Da je barem dočekala da te zna... 

Džehvu više nisu ?boljelea oči. Prestala ih je trlja- 
ti čim je djed započeo pričanje. Uljuljkana njegovim 
glasom, čvrsto je spavala na kauču. 

— To je tvoja najljepša priča — rekli su Džehvini 
roditelji, a ne bi li ga tako pokušali utješiti. 

Podsjećanjem na suprugu, niz djedovo lice slivale 
su se suze. Nikom ni kriva ni dužna, poginula je u 
ratu. Pogođena je iz snajpera na kućnom pragu. 

ĐAČKA KNJIŽICA 


Džehvi nije jasno zašto je prijatelji ispravljaju kad 
rekne sđaka. 

Kažu joj: 

— Nije pravilno! Treba reći učenik! 

— Zašto? — u čudu se čudi Džehva. 

— Zato! 

— To nije odgovor! — buni se Džehva. 

— Eto, zato! I zato što nije moderno, kao ni tvoje 
ime! 

— Zašto? 

— Zato što je starinsko. 

Kao da je čekala na to, Džehva pribrano odgovori: 

— Imena ne mogu biti starinska jer se daju oni- 
ma koji su tek rođeni. Riječi mogu zastarjeti samo 
ako se ne upotrebljavaju. U mnogim zemljama po 
svijetu djeci se sve češće nadijevaju imena koja su 
nepravedno bila zaboravljena zato što je bila moda 
da se daju ili izmišljena ili tuđa imena, a najmanje 
svoja. Shvaćeno je da su moderna upravo ta, kako 
vi kažete, starinska imena... — pa se Džehva, ipak, 

vraća nizanju jednostavnijih riječi, onome s početka 
ove priče: 

— I vaši roditelji reknu đaka, a kažu i xučenike. I 
češće reknu đake, a oni nisu staromodni. Lijepo je 
čuti kad ti tepaju samoj đačića, a bilo bi čudno yuče- 
NIČIĆA. 

Djeca slušaju, a Džehva zaključuje: 

— Neka bude i učenik, ali neka bude i đak. Može i 
školarac. Moj otac, književnik koji piše ovu knjigu, 
kaže da je to bogatstvo jezika, da ne postoje riječi 
koje su nemoderne. Samo ih treba obnavljati da se 
ne bi zagubile. Zato nimalo nije staromodno reći 
đak. Isto tako, nikako se ne može reći da moje ime 
nije lijepo. Mnogi me pohvale. A i meni se sviđa! 

— Uostalom — važno dodaje Džehva — ne kaže se 
učenička knjižica. Rekne se: đačka knjižica. Tako i 
piše na njoj! 

Time Džehva — umjesto tačke — stavlja uzvičnik 
na ovu raspravu. 

Upustila se u razgovor da bi joj brže prošlo išče- 
kivanje da se otac vrati sa završnog roditeljskog sa- 
stanka. Počeo je juli i đaci — a i učenici — naveliko su 
na raspustu. Ima i dvadeset dana otkako je efendija 
Abaz djeci uručio mektepske diplome i, uz njih, sla- 
sne nagrade. Za razliku od mekteba, otegne se s če- 
kanjem na podjelu đačkih knjižica u redovnoj školi, 
a ne daju ni nagrade. 

Danas se i to završava, ali je problem u tome što 
Džehva nikako ne zna kako je završila šesti razred. 

Prvo joj se, otkako je završena nastava, nije ni 
izlazilo iz kuće. Čim iziđe, dočeka je pitanje nekoga 
dječaka, a djevojčice su još znatiželjnije: 

— Kako si prošla? 

Ona se, kao, pobuni: 

— Ispravno je reći: S kakvim uspjehom si završila 
razred? 

- Oho-ho, zar i ti postade mamina maza, pa izbje- 
gavaš đački rječnik!? — kaza joj Gafo. 

Dobro, možda je Džehva malo pretjerala. Uzne- 
mirena je. Nije joj pravo što je pitaju o uspjehu. 

Dječaci dodaju: 

— Nisi propalica, slobodno reci! 

Djevojčice su podrugljivije: 

— Petičarka, pa se pravi važna! 

Ama, Džehvu obuzima zebnja da joj ne počnu 
dobacivati: ,Propalica-peca, ulovila zeca!x 

Ne zna ni je li ikako prošla, a oni da je odlikašica. 

I babo je, kad je krenuo na roditeljski sastanak, 
pecnuo pitanjima o ocjenama. 

- Imaš li opet sve petice? Ili je zalutala pokoja če- 
tvorka? Ili se, možda, našla i trojka? — pa je svoju 
djevojčicu pomilovaao po kosi i dodao: — Sada te oz- 
biljno pitam: Šta bi da ti donesem? Bar nešto. Poslije 
ćemo se dogovoriti o glavnoj nagradi. 

Baš je zadeverao. Slegnula je ramenima. I šmu- 
gnula mu s očiju. Samo što se nije rasplakala. 

Sjetila se da je isto pitao i kad je, na kraju prošle 
školske godine, krenuo po đačku knjižicu. I tada je 
bila puna nedoumica o uspjehu, pa ga je jedva išče- 
kala ispred škole. 

Tada je babo važno rekao: 

— Znao sam, sve suhe petice! — potapšao je i pru- 
žio papirnatu novčanicu: — Ovo je za početak. Posli- 
je ćemo o pravoj nagradi! 

I tada samo što nije zaplakala; od radosti ili od 
neshvatljive tuge. 

Ama, to je bilo na kraju stare školske godine. 
U međuvremenu je minula još jedna. Nije to dan, 
sedmica ili mjesec, čitava školska godina u životu! 
I svašta se moglo promijeniti. Pogotovo je moglo 
od prethodnog roditeljskog sastanka. Od tada su se 
mnogi đaci javljali da bi odgovarali. Stalno su dizali 
uvis dva prsta i ponavljali: 

- Mogu li popraviti ocjenu? 

- Mogu li ja? 

Neki su, potom, blistali od radosti. Bilo ih je i koji 
su plakali, pa su i narednih dana podizali dva prsta. 

- Mogu li popraviti ocjenu? — pitala je i Džehva. 

- Mogu li i ja? — i dalje je pitala, a nastavnici su, 
i ne gledajući u nju, listali dnevnik i druge prozivali 
da ustanu ili da iziđu pred tablu. 

I, kako će, onda, znati na čemu je? 

Ali, evo Džehve kako se, utrnjelih nogu od šću- 
ćurenosti iza grma, pomalja i kreće za ocem koji je 
izišao iz škole. 

Babo korača polahko, a odlučno. Izgleda kao da 
sluša himnu. Ne! Stoji se kad je himna, a igrači na 
televiziji budu ukipljeni i potom poskakuju u mje- 
stu. Babo korača odvažno kao što to čine pobjednici 
na kraju filma. Zadigao čelo i gleda naprijed! 

Džehva potrača za njim. Svečani otac nije to pri- 
mijetio. Djevojčica ubrza i uznastoja održati korak 
UZ njegov. 

Možda jć i dalje ne bi vidio, ali je morao čuti nje- 
zino ubrzano disanje. Ili je čuo kako joj bije srce!? 

— Džehvo, ti si! — reče. 

Reče tako da djevojčica nije mogla ni naslutiti 
apresuducć. Zatim se njegova šaka nježno spusti na 
kćerkino rame i ona, odozgo, Začu: 

— Znao sam, sve petice! 

Nije čuo da je njoj "pao kamen sa srca". To odrasli 
ne čuju. 

SENA IZ PARIZA 


Otkako je uvedena deveta školska godina, i ne zna 
se kad je polovina osnovne škole. Nije to ni završeni 
četvrti, a ni peti razred. Četvrti i po ne postoji... Kad, 
onda, organizirati ekskurzije "malih maturana"? Ali, 
Džehva uobičava putovati sa svojim društvom. Pu- 
tuju vozom. I to daleko! 

Prva stanica im je Pariz. Odnekud joj se taj grad 
posebno sviđa. Ne sjeća se u kojoj je zemlji, ali je u 
Parizu Ajfelov (Eifelov) toranj. Sviđa joj se ta izdu- 
žena građevina, koja — iako je sastavljena iz mnogo 
rešetkastih dijelova — izgleda jednostavno. 

— E, sad bismo mogli vidjeti i Senu — kaže Semka. 

— Hamko je zaljubljen u Senu! — javlja se Mahir. 

— Priznajem da mi se Sena sviđa! — kaže Hamko. 

— Sena se sviđa i Mahiru! — kaže Džehva. 

— Reći ću te mojoj mami! — kaže Mahir. 

— A ja ću tebe reći Seninoj mami! — kaže Džehva. 

— Ja ću tebe reći mojoj mami... — već je uplakan 
Mahir. — I da znaš, ljut sam na tebe zato što si otkrila 
moju tajnu. 

— Koju tajnu? — pita Džehva. 

- Odala si me za Senu... Više mi se ne sviđa. 
Ostavljam je zato, a i zato što sam utvrdio da se svi- 
đa i Hamku. 

— Nisi mi rekao da je to tajna — pravda se Džehva. 

Opet se umiješa Semka. Ona je i prva spomenula 
Senu: 

— Sena nema mame! 

Nastade malo žešća galama: 

— Ima! — zavikaše, i to ne samo Džehva, Mahir i 
Hamko, već i Huse i Mensa, a Gafo važno veli: 

— Senina mama radi u prodavnici! 

Semka, sva važna, kaže: 

— Ja znam i u kojoj smo sada zemlji. Ovo je Fran- 
cuska! Pariz je glavni grad. A Sena nema mamu. 
Ona ima pritoke. Njezine pritoke mogle bi biti nje- 
zina djeca. Ali, ona nikako nije mama, ona je samo 
rijeka. 

— Sena nije rijeka. Sena je djevojčica u koju je za- 
ljubljeno pola razreda! — kaže Mensa. 

- I ima mamu! — važan je Gafo, ali je Semka još 
važnija: 

- Znamo da smo krenuli u Pariz i da razgledamo 
Ajfelov toranj, a kroz Pariz protiče rijeka čije je ime 
Sena. 

— Pretjerala si! - kaže Hamko. 

— Neznalica-sveznalica, sveznalica-neznalica! — 


pecka Husein. 

Izbila bi gungula da se ne umiješa Mensa: 

— Priznajem, Semka je upravu. Znate da sam dvije 
godine živjela u Francuskoj kao izbjeglica. U njiho- 
voj školi sam učila da im je Pariz glavni grad i da 
ima rijeku koja se zove Sena. 

Znali su da je Mensa bila u izbjeglištvu u Francu- 
skoj, ali da se baš tako zove ta rijeka tamo, u tom Pa- 
TIZu... 

— Da se ne bismo svađali, neka bude kako Men- 
sa kaže. Ona u stanu ima mali Ajfelov toranj — veli 
Džehva i, kao pravi vođa putovanja, nadglasava sve: 

— Napuštamo Pariz i nastavljamo putovanje! 

- Mogli bismo u London — kaže Mensa. — Nije 
nam daleko. 

— Osim ako i u Londonu nema kakva rijeka — do- 
bacuje Gafo. 

— Ima! — kaže važno Mahir. 

— Onda ne idemo u London! — kaže Gafo. 

— Ne idemo! — prihvata većina. 

— Zašto ne bismo? — buni se Mahir. 

- Zbog Sene! Da se opet ne svađamo! — kaže Gafo. 

Umiješa se Mensa: 

- Riješen problem. Kroz London ne teče Sena! 
Tamo je Temza. 

- Temza!? — začudi se većina. 

— Nijedna djevojčica se ne zove Temza, pa ne 
može ni rijeka! — važan je Samir. 

-— Tačno, ali je tačno i to da je Temza rijeka u Lon- 
donu. I to sam čula u Francuskoj... - kaže Mensa. 


Džehva odlučuje: 

— Spremite se! Nijedna djevojčica se ne zove 
Temza. A u London idemo radi mira među nama. 
Hvatajte se u voz! Krećemo! — kaza, pa se Mensa 
uhvati oko njezinog struka. Njoj Hamko stavi ruke 
na ramena, za njega se rukama sprikačia Gafo, za 
njega Samir i redom ostali. Formira se voz dječijih 
vvagonac. 

Samo su Džehvi ruke slobodne i ona, poput dje- 
čaka, zazvižda na prste. 

"Vozxa se pokrenu ispod jablana u parku. To vi- 
soko stablo im je Ajfelov toranj. Zato su park i oda- 
brali da bude njihov Pariz. Odatle se, svi hukćući, 
zapućuju prema igralištu. Ne zna se zašto, ali tu im 
je London. Amerika im je s one strane velike bare, 
na livadi u blizini Semkine kuće. 

LJEPOTICA UNA 


Nova đačka godina počinje u septembru. Još 
malo. Sada je august, sunce, kupanje, posljednji 
mjesec ljetnog raspusta. 

Džehva je dočekala da, na godišnjem odmoru s 
roditeljima, bude rasterećena obaveze da se na nju 
stalno motri ili da se ona neprestano drži uz njih. 
Sad je velika — najesen će u peti razred! 

Sa svojima će odmor provesti u Bosanskoj krajini. 
I to će oni kao pravi turisti. 

U mnogim zemaljama po svijetu godišnji odmor, 
ili bar dio odmora, s ponosom se provodi u puto- 
vanju domovinom i proboravi se u onome kraju u 
kome se do tada nije bilo. U Bosni i Hercegovini se 
to ne smatra modernim. Ako se negdje tako i ode 
na neko vrijeme, onda je to posjeta rodbini, ali se to 
i ne računa kao pravi odmor, a i toga je, nekako, sve 
manje. 

Zato će oni u Bosansku krajinu. 

U malom gradu Ključu zagledali su prema stije- 
nama u visini. Gore, pod samim oblacima, vide se 

ostaci srednjovjekovne tvrđave. Grad je prozvan po 
tome što je ovdje sultan Fatih, 1463. godine, preuzeo 
ključ Bosne. 

S puta prema Bihaću, skrenuli su udesno i dopu- 
tovali u Sanski Most. To je neveliki grad, ali mu veli- 
ki gradovi mogu pozavidjeti na rijeci kao san, a ime 
joj je Sana. Uz rijeku se vide četiri vitke džamijske 
munare kao nova znamenitost lijepoga grada. 

Zatim su svratili u Bjelaj. Tu je rođen Ahmet Hro- 
madžić, pisac najsnenijih dječijih bajki. 

U Bosanskoj Krupi Džehvi su se najviše svidjele 
drvena ćuprija na Uni i kamena tvrđava koja je izni- 
knula na brdeljku u samoj čaršiji. Nije ni znala da 
ima takve ljepote. 

U Velikoj Kladuši za oko su joj zapele građevi- 
ne koje nazivaju Starim gradom. Glavna je tvrđava s 
kulom, a nanizane su novije kuće u bosanskom stilu. 
U kuli je boravio junak Mujo Hrnjica. 

Nedaleko je Bužim, staro naselje, a Bužimljani su 
se izborili da opet izrasta u grad. Poznat je po pro- 
stranoj Drvenoj džamiji na Starom gradu i Turbetu 
komandanta Izeta Nanića. 

U Cazin su prispjeli u petak. Prelijepo je uređen 
gradski trg. Tim danom bude velika pijaca. Ovdje 
kažu: sajmeni dan. Sa zvučnika odjekuje pjesma 
nHoćemo li u Cazin na sajam... 

Na uskom prostoru u Bihaću sabilo se više zna- 
menitosti nego igdje: ostaci bedema koji su opasava- 

li grad i na njima reljef u bakru kao sjećanje na Dru- 
gi svjetski rat, Kapetanova kula i u njoj muzej koji 
svjedoči o prastanovnicima Japodima, zatim Turbe 
s mističnim predajama, sarkofag sa starim bosan- 
skim grbovima, crkva srušena u Drugom svjetskom 
ratu, s tornjem koji — iako nema kazaljki — nazivaju 
Sahat-kulom, i most na Uni, na kojem se ginulo od 
agresorskih granata 1992.-1995. godine u stalnim 
prelaženjima s jedne na drugu obalu grada 

Uzvodno, na Uni je i čuveni Štrbački buk. 

— Divna li je Bosanska krajina! — uskliknula je 
Džehva dok je, s velikom slašću, iskapila dvije boze 
u Zemkinoj slastičarnici. 

I kupali su se. Sana je toplija, ali se može plivati i 
u Uni. Kad je vruće, Una se umlači. Ipak, bolje se u 
njoj kupati na mjestima na kojima je razvodnjena. 
Tu je voda plitka i dovoljno zagrijana. 

Naučila je upravljati kanuom. Da nije došla u Bo- 
sansku krajinu, i dalje bi mislila da su to mogli samo 
Indijanci u starim filmovima. 

Iz kanua, kakav su imali i Japodi, mogla je vidjeti i 
napuhane čamce na čuvenom raftingu niz Unu. 

U Bosanskoj krajini je sačuvano i mnogo lijepih 
riječi koje se ne čuju drugdje po Bosni i Hercegovi- 
ni. Kad tepaju psu, reknu: ceki, za ovcu kažu: beja, 
rascvjetane makove nazivaju bulkama... Krajišnici 
su ponajbolje sačuvali i ikavicu. Oni kažu: did, di- 
vojka, mliko, lipo..., a sve to zvuči veoma lijepo. 

Pričaju i lijepe priče. 
Najljepša je, dakako, o Uni. 


Od pamtivijeka su se Krajišnici hrabro borili u 
ratovima, ali im novonastale države na tome nisu 
uzvraćale u miru, pa se teško živjelo i vrijedni ljudi 
su, trbuhom za kruhom, odlazili na sjever Evrope. 
Tamo su naporno radili i štedjeli zarađeni novac, a 
sve mislili o svojoj Krajini i kad će nazad, kući i po- 
rodici. 

Ova priča i zbila se kad je Krajišnik iz tuđine kre- 
nuo svojoj kući. U to vrijeme pješke su se prelazile 
velike razdaljine. 

Helem, Krajišnik se zaputio u svoju Bosnu. A ka- 
kav je bio, naočit i vrijedan, u njega se u putu zaljubi 
djevojka po imenu Una. I sve ga je, u stopu, pratila. 
On je žurio, nije se osvrtao i nije nju vidio. A i ona 
je sebe — bojeći se da mu se možda neće svidjeti — 
učinila nevidnom. 

I, kako je bilo ljeto i bila velika vrućina, Krajišnik 
je ožednio, a nigdje hlada, niti izvora na prostrano- 
me Krbavskom polju, kuda ga je naveo put. 

Da mu ugodi, djevojka Una pretvori se u izvor i 
on se napi vode. I još jednom. I još jednom. Kako i 
treba, iz tri puta. Osvježen i zadovoljan, mladić po- 
žuri dalje. 

Njoj se toliko svidje dodir njegovih usana i to što 
se i ona njemu dopala pa nastavi za njim. Ubrzo se 

ispriječi planina Plješevica. Krajišnik krenu uzbrdo. 
Tek tada Una razaznade da ona ne može za njim. U 
silnoj radosti, zaboravila je da se pretvorila u izvor 
i da je, kao voda, potekla za momkom, a voda ne 
može teći uzbrdo. Pogleda ona iza sebe i vidje da 
je rijeka poprimila boju njezine haljine, koja je bila 
izatkana od odsjaja plaveti neba i zelenila šuma i po- 
ljana. 

Šta će?! 

Postade ponornica i iz zemlje izroni pred Bosnom 
te — tragajući za momkom — opteče Krajinom. 

Žureći da ga nađe i sustigne, negdje se probijala 
između planina i brda, nekad bi tekla pravo, a neg- 
dje vrludala. I tako sve do Save. 

Kad Krajišnik opet ožedni, napi se iz rijeke i pre- 
poznade da je to voda sa čijeg je izvora već pio. 

I, kako tada, tako i danas-danile: niti može Kra- 
jišnik bez Une, ni Una bez Krajišnika. 

LET AVIONOM 


Djevojčica je zamišljala kako izgledaju aerodro- 
mi: veliki holovi i blještave prodavnice, čekanje na 
pokazivanje karata i predaja prtljaga, prolaz kroz 
uređaj za kontrolu, dugi hodnici koji vode prema 
pisti, pronalaženje izlaza prema čekaonici, prijevoz 
pistom, pentranje uz stepenice koje uvode u avion. 

Zamišljala je sebe u avionu: polijetanje i let ne- 
bom, pogledanje kroz prozor... 

Ali, da joj se to dogodi u stvarnosti, pred njezi- 
nim očima, a ne prema pričanju i slikama iz filmova! 

Živio se takav život u Bosni i porodica nije mogla 
sebi omogućiti takvo putovanje, pa nije ni pomišlja- 
la da joj se to može i dogoditi. 

A onda se zbilo da su ih pozvali na šestodnev- 
ni boravak u Istanbul. Da, s putovanjem avionom! 
Njezinom ocu piscu prevedena su dva romana na 
turski jezik i objavljena u tom velikom i lijepom gra- 
du. Propisi o visini honorara ne odgovaraju stvarnoj 
vrijednosti knjiga, ali izdavači znaju to unekoliko 
nadoknaditi tako da pisca pozovu na predstavljanje 
njegove knjige, i to još zajedno s porodicom. 

Djevojčica je bila presretna. Nije izdržala i rodi- 
teljima je povjerila svoja maštanja o aerodromima, 
veliku želju da putuje avionom. Oni su bili posebno 
radosni što se njoj ispunjava želja. Usljedilo je užur- 
bano obavljanje priprema za putovanje. 

Ali... Dva dana pred polazak, javljeno im je da su, 
zbog terorističkih napada, u Istanbulu zatvoreni ae- 
rodromi. Nije se moglo znati kad će se stanje smiriti, 
a i izdavači trebaju usaglasiti novi termin književne 
večeri i ponovo obavijestiti zvanice. 

Putovanje je odgođeno. Istina, uz napomenu da 
je moguće da to bude i uskoro... 

Ali, kao da su "virili iza ćoška", kao da su osjeti- 
li da se djevojčica ne treba razočarati, upravo toga 
dana stigao je novi poziv za putovanje. Bošnjaci koji 
žive u Ženevi željeli su - prigodnom manifestacijom 
na velikom trgu pred Evropskom palačom Ujedinje- 
nih nacija u tome gradu — obilježiti 20-godišnjicu 
genocida nad svojim sunarodnicima u Srebrenici. 
Nisu željeli da govornik bude političar, I njima u 
inozemstvu bilo je preko glave svjetske politike pre- 
ma Bosni i Hercegovini, a i političara iz naše zemlje. 
Djevojčicin otac napisao je knjigu "Roman o Srebre- 
nici', mnogo puta objavljenu na bosanskom jeziku 
i više puta štampanu na stranim jezicima po svije- 
tu. Zato su organizatori odabrali da je najbolje da 
na dostojanstvenom skupu govori književnik, autor 
tog romana. Umjesto honorara, ponudili su mu da, 

o njihovom trošku, proboravi nekoliko dana u Že- 
nevi, i to zajedno sa svojom porodicom! 

Istina, Istanbul je Istanbul. Ženeva nije Istanbul. 
Ali, i Ženeva je, na svoj način, lijep grad. Veoma li- 
jep. I, što je najvažnije — putuje se avionom! Uz to, 
let iz Sarajeva i u Istanbul i u Ženevu traje podjed- 
nako, i to baš u minutu. 

Doduše, trebali su sačekati tridesetak dana do 
toga dana, 11. jula. Opet, tako je i bolje. Nastupit će 
ljetni raspust i djevojčica neće odsustvovati s nasta- 
ve. 

Ali, navečer toga dana kad su pozvani u Švicar- 
sku, na televiziji su čuli vijest da je u toj zemlji uhap- 
šen ratni komandant Srebrenice. Bilo je tako što su i 
neke druge bošnjačke organizacije u Švicarskoj htje- 
le dati svoj doprinos značaju obilježavanja sjećanja 
na Srebrenicu i zakazale skup mjesec ranije, s ko- 
mandantom kao gostom. Nastala je velika frtutma i 
potrajalo je danima i danima dok nije utvrđeno da 
je to hapšenje — greška. 

Sve to je uticalo da se, u međuvremenu, izmijeni 
manifestacija pred sjedištem Ujedinjenih nacija za 
Evropu: skraćen je program, izostavljanjeno i obra- 
ćanje prisutnima. 

Kako objasniti djevojčici otkud terorizam u mir- 
nom Istanbulu i kriminalno poigravanje s velikom 
tragedijom Srebrenice u precizno uređenoj zemlji 
kakva je Švicarska? Nikako! 

Da djevojčica ne bi bila skroz-naskroz razočara- 
na, roditelji su se dogovorili da majka, čim nastupi 
ljetni raspust, odvede kćerku u goste rodbini u Bi- 
hać. I to je nagradno putovanje. A babo će ostati u 
stanu ne bi li dočekao novi poziv iz Istanbula. 

Naporno je putovati iz Sarajeva do Bihaća. Ne 
putuje se avionom. Velika razdaljina i slabi putevi 
utiču da se autobusom putuje čak toliko za koliko bi 
se avinom stiglo iz Sarajeva do Istanbula i nazad te 
od Sarajeva do Ženve i nazad! 

Tamam kad su njih dvije stigle u Bihać i nisu se ni 
raspremile kako treba, ocu iz Istambula javljaju da je 
ponovo zakazano predstavljanje njegovih knjiga i da 
na Aerodromu u Sarajevu podigne avionske karte. 
Već preksutra trebaju biti u Istanbulu. 

Tek kad su mu na aerodromskom šalteru pokazali 
tri povratne karte s odštampanim njihovim imeni- 
ma, javio se svojima u Bihać. Rekao je da drži karte 
u ruci, ali da ih — ukoliko im je prenaporno — može 
vratiti i odgoditi putovanje. 

Prvi autobus za Sarajevo imale su kasno navečer. 
Putovale su preostali dio noći i sljedećeg jutra stigle 
u Sarajevo. Trebalo je prepakirati odjeću, pokušati 
se koliko-toliko odmoriti i sljedećeg jutra poraniti 
na Sarajevski aerodrom. 

Aerodrom u Sarajevu izgleda poput dječije igrač- 
ke spram aerodroma na koji će sletjeti u Istanbulu. 

Ali, sve je, u malome, slično velikom aerodromu. 
lako umanjen, djevojćici je doživljaj lijep. 

I, što je najvažnje, evo je najzad u avionu! Otima 
se za mjesto kraj prozora. Naravno, roditelji joj udo- 
voljavaju. Iako je to prvi put, ponaša se kao velika. 
Bez imalo uznemirenosti i puna radosti. Kao da joj 
je ovo jubilarno, stoto, putovanje avionom. Smirena 
je, radoznala, sluša stjuardesu dok izdaje uputstva 
na engleskom, u sebi ući dovu za sretan put, ushiće- 
no razgleda Sarajevo ispod sebe, planine koje okru- 
žuju glavni grad njezine domovine, potom mobite- 
lom snima neprozirnu bjelinu oblaka ispod sebe i 
beskrajno plavetnilo nad sobom. 

"Ta djevojčica, to sam ja", napisala je Džehva na 
kraju zadaće na temu putovanja. 

DŽEHVA NA POVJETARCU 


U julu je u punom jeku sezona godišnjih odmo- 
ra i mnogo djece ode nekud s roditeljima. Tako se 
Džehvino društvo prorijedilo. Ali, ne bi se moglo 
reći da joj to ne odgovara. Manje očiju će je vidjeti 
ako bi se šta dogodilo, a i manja je mogućnost da 
bude ometena. 

Jer, ako su mnogi otputovali, neki su i doputovali. 
Recimo, Sakib! 

On već treće ljeto dođe u goste u treću zgradu do 
njezine. Ili je samo prošlo toliko godina otkako su se 
njih dvoje počeli primjećivati? Ako je i ranije dola- 
zio, možda je tada Džehva ponekad mislila o Eminu. 

S Eminom je krenula u prvi razred. Osim što je 
jednom pogodio grudom snijega, on nju nije gur- 
kao s leđa, ni zadirkivao, nije se bezobrazno izraža- 
vao. Više puta joj je ponio đačku torbu. Znao joj je 
darivati žvake, a jednom je zadjenuo čokoladicu iza 
brave na vratima njezinoga stana! To je i sve što je 
bilo. I, sve u svemu, bila je to nezaboravna ljubav. Ili 
se to samo tako rekne? 


Nije joj posve jasno je li se odljubila od Emina, 
ali joj je ssrce počelo govoritia da tu nešto nije kako 
treba, jer je sve više mislila o tome novom, o Sakibu. 

I Sakib je nju primjećivao. Ne samo da se to vidje- 
lo, nego joj je on to potvrdio. Prišao joj je prošloga 
ljeta i izbiflao: 

— Ja sutra odlazim. Do idućega ljeta oboje ćemo 
završiti deveti razred. ,Devetacix se smatraju odra- 
slima i ravnopravno mogu na korzo. Tako više neće- 
mo tajiti naše simpatije. Osim... 

— Osim? — promucala je Džehva. 

- Ako... — on je zamucao. 

— Osim ako? — hrabrila ga je Džehva. 

— Osim ako... — pa je, kao pjesmicu, izgovorio pri- 
premljeno: — Ako ne misliš da sam ja tamo neki be- 
zvezni bjelosvjetski momčić zato što sam se usudio 
ovo predložiti. 

Džehvi su se izmiješale strane svijeta! Hej, on, 
dječak iz drugoga grada, na kojem će joj svi zavidje- 
ti! A i simpatičan je! Jest mu hvatala pogled dok je, 
češće nego što treba, prolazio ispred zgrade u kojoj 
ona stanuje. Jest osjećala da se zacrveni kad shvati 
da je on gleda... On? On! 

Ostala je sama na vjetru. Povjetarac joj je lepršao 
kosu poput zastave... 

A, onda, nakon što je minula čitava školska godi- 
na, Sakib je opet došao. 

I, šta? 

Sada je ona ta koja treba nešto učiniti, nekako od- 
govoriti na prošloljetni prijedlog... Pokazati da se ne 
boji. To! Ili, ne! To nikako! Nipošto! 

Ali, šta dalje? 

Uostalom, zar ne bi bilo bolje da ovu priču sami 
dopričate?! ' 

Ako si dječak, šta bi učinio da si na Sakibovom 
mjestu? 

Ako si djevojčica, šta bi učinila da si na Džehvi- 
nom mjestu? 

Možda nećete dopustiti da se sretnu. Ili da se 
možda vumiješac i Emin? Ili će vam iskrsnuti i peta 
mogućnost? Kako god, ovu priču bi bilo dobro do- 


vršiti. 

KEKEC I MOJCA PLEŠU 
"PINGY-WINGY" 


Deveti "dva" razred je među pet ravnopravnih 
pobjednika na internacionalnom likovnom takmi- 
čenju "Moja okolina — moja životna sredina" Pripa- 
la im je kolektivna nagrada: petodnevni boravak u 
ekološkom dječijem selu "Kekec i Mojca" na padi- 
nama Triglava u Sloveniji. 

Na roditeljskom sastanku dogovarano je da to 
bude i njihova maturantska ekskurzija. Pa, završava- 
ju devetogodišnju osnovnu školu! Javila su se i pro- 
tivljenja. Većina roditelja zalagala se da maturanat- 
ska ekskurzija treba biti po Bosni i Hercegovini. Svi 
se slažu da je naša domovina najljepša, ima se u njoj 
šta vidjeti i doživjeti, a ima i ekoloških sela u kojima 
djeca mogu ugodno boraviti u Školi u prirodi te da 
više nije ono vrijeme kad su njih vodili na ekskurzije 
po republikama bivše države, Jugoslavije, ili kojeku- 
da po Evropi, a da djecu i roditelje niko nije ni pitao. 

Razrednik je objasnio da je riječ o besplatnom 
putovanju i da bi bila šteta da nagrada propadne. 

Roditelji su tražili da se poslije organizira i ekskurzi- 
ja po Bosni i Hercegovini. Zakon, pak, ne dozvolja- 
va dvije ekskurzije u istoj školskoj godini. Iznađeno 
je rješenje da se, u povratku iz Slovenije, doda pet 
dana ekskurzije po Bosni i Hercegovini. 

Tih dana je učenicima održano predavanje o Ke- 
kecu, pastiru koji sa svojom prijateljicom Mojcom 
čuva ovce na padinama Alpa u Sloveniji. O njima 
su napisane knjige, snimljena dva popularna filma, 
objavljivan strip, čak su izlazile i dječije novine po 
imenu "Kekec" Bili su junaci odrastanja njihovih 
roditelja i djedova. 


Kekec je bio siromašan dječak i njegovi rodite- 
lji dali su ga u najam, kao slugu bogatom seljaku 
na planini, da mu čuva ovce i koze. Gazda je imao 
kćerku Mojcu. Ona je Kekecova vršnjakinja. Lijepa. 
I slijepa... Slijedio je niz događaja, da bi, na kraju, 
Mojca progledala tako što je Kekecu uspjelo da se 
domogne lijeka za oči koji je skrivala čudna žena 
iz duboke šume. Od tada su zajedno čuvali ovce na 
planinskim proplancima, a Kekec je svirao na fruli 
i jodlao. 

Ne samo da djeca iz devetog "dva" do tada ništa 
nisu znala o Mojci i Kekecu, nego su bili zaboravlje- 
ni i u Sloveniji. Ta zemlja više nije siromašna i Slo- 
vencima nije bilo pravo da ih se podsjeća na doba 

kad su im djeca bila sluge bogataša, čega im je na 
vrh glave i iz njihove socijalne književnosti. 

Ali, kad je, u novije vrijeme, postalo moderno da 
se govori o čuvanju okoline i zdravom životu, u Slo- 
veniji su se dali u potragu za Kekecom i Mojcom. 
Pronašli su ih na padinama Triglava i u tom kraju 
izgradili dječije ekološko selo. Nazvali su ga "Kekec i 
Mojca". Od brvana je podignut hotel "Dječija doma- 
čija". Tu, u Školu u prirodi, dolaze djeca iz svih kra- 
jeva te zemlje. Prijateljujući s Kekecom i Mojcom, 
žive zdravim životom i uče se vrijednostima očuva- 
ne prirode. 


Kekec i Mojca lijepo su primili deveti "dva" iz Sa- 
rajeva. Izvodili su s njima ovce i koze na pašu. Vodili 
ih na izvore. Mojca je prela vunu na preslici. Kekec 
im je svirao na fruli i jodlao, dok su se oni skakutali 
po proplancima. S pjesmom su se zajedno vraćali na 
ručak i večeru i u slast jeli hranu spravljanu od sira, 
kajmaka, kukuruznog i heljdinog brašna. 

Djeca iz Bosne zavoljela su način života svojih 
mladih prijatelja. I Kekec i Mojca zavoljeli su njih, 
alii— njihov način života. 

Da bi sve bilo prirodnije, u eko-selu nije bilo ni 
televizora. To dječici iz Bosne nije bilo prirodno, 
pa su uživanje na planinskim padinama upotpunili 
svojim nerazdvojnim pomagalima — prihvatili su se 

vokmena, pametnih mobitela, tableta. Podrazumi- 
jevalo se da ih ponesu i na ekskurziju. Malo-poma- 
lo, Kekec i Mojca sve češće su zavirivali u te naprave. 
Svidjelo im se uslikavanje pojedinačnih i grupnih 
selfija, tipkanje poruka, otvorili su i svoje profile na 
Fejsbuku i počeli se dopisivati s djecom iz čitavog 
svijeta, naučili igrati raznorazne videogrice, zavolje- 
li surfanje internetom, nisu skidali slušalice s ušiju i 
s veseljem su igrali u ritmu najnovijeg plesnog hita 
"Pingy-Wingy". 

Kad je došlo vrijeme da gosti krenu nazad, "de- 
vetacima" iz Bosne nije se išlo. Još im se ostajalo. 
Ali, Kekecu i Mojci se žurilo. Njih dvoje htjeli su što 
prije, u autubusu s djecom iz Sarajeva, stići do naj- 
bližega grada u Sloveniji. U njemu su se naumili na- 
staniti. Imat će dobar telefonski signal i brzu inter- 
net-konekciju. Brzo su se s upravnikom dogovorili 
o prodaji svojih ovaca, koza i pašnjaka. I još potpi- 
sali povoljan markentinški ugovor o obeštećenju što 
će dječije ekološko selo i dalje nositi njihova ime- 
na. Od novca dobijenog za stado i livade, kupit će 
stan i ugodno živjeti od svakomjesečnih reklamnih 
prihoda. Prohtije li im se uživanje u prirodi, mogu 
navratiti u "Dječiju domačiju". Moći će se na miru 
odmarati: više neće nositi pastirsku odjeću i niko 
ih neće prepoznati. Time će bajka o njima postati 
uvjerljiva. I prestati zbunjivanje malih posjetilaca 
pri susretima s njima. Jer, svi mališani koji su ih po- 

hodili čudili su se kako je to moguće da su Kekec i 
Mojca uspjeli ostati djeca kao u vremenu dok su još 
njihovi djedovi bili djeca. 

Kekec i Mojca napokon su mogli nastaviti s odra- 
stanjem i postali mladić i djevojka. 

SKOK IZ LJULJAČKE U STVARNI 
SVIJET BAJKI 


Djevojčica Džehva promeškolji se u blago zanji- 
hanoj ljuljački. Ručicama čvrsto prihvati konopce, 
odgurnu se vrhovima nožnih prstiju o zemlju, pa 
uzmahnu ispruženim nogama, hitro ih skupi i povu- 
če unazad. I još jednom tako. Ljuljačka se i zaljulja. 
Bila je svezana na dugim konopcima pričvršćenim 
u krošnji jasena. Stablo se granalo na samom rubu 
šumskog proplanka, tako da je, ljuljuškajući se, bila 
čas u debeloj hladovini šume, čas izložena umilnoj 
toplini. 

Kad pogleda spram desne ruke, vidi staru kuću 
svog Dobrog Djeda. Lijevo su se, uredno kao da su u 
parku, rasprostirala velika drveta. Ispred nje je pro- 
planak — nevelika zelena zaravan prošarana razno- 
bojnim cvijećem, najviše jarkožutim, sa svih strana 
okružena šumom. 

Pažnju Djevojčice Džehve privuče Gospodin Bi- 
jeli Zec! 

Ne, nije to bio pitomi bijeli kunić. Uspravljen na 
stražnje noge, u lijepom žutom kaputu, s velikim ro- 
skastim cvijetom zadjevenim u zadžepku, potezao 
je džepni sat na lancu, zagledao u njeg pa razgledao 
naokolo i hodao ukrug. Djelovao je veoma uznemi- 
reno. 

Ne časeći ni časa, Djevojčica Džehva đipi s ljuljač- 
ke. Za tren oka se našla pred neočekivanim gostom. 
— Gospodine Bijeli Zec, mogu li vam pomoći? 

Izgovori to žustro, ali je on nastavio po svome: 
vadio sat iz džepa, zagledao naokolo i hodao ukrug. 

- Gospodine Bijeli Zec! — pozva ga Djevojčica 
Džehva. 

Gospodin Bijeli Zec se prenu i pogleda. Ali, va- 
ljda prepoznavši da to nije Alisa, opet se zagleda u 
svoj sat i nastavi unezvjereno kružiti. 

— Nije moguće! Pa, tačno je vrijeme! I mjesto je 
pravo! A nigdje zečije rupe. Uvijek bude ovdje! — 
gunđao je pa se, ipak, dosjeti da je tu djevojčica: — A 
ko si ti? 

— Ja sam Djevojčica Džehva. Moja mama kaže da 
imam veći izbor crtanih filmova nego što ih ima ra- 
zličitih u prodavnici DVD-ova. Imam i nekoliko s 
istim naslovom "Alisa u Zemlji čuda". Odmah sam 
vas prepoznala. Isto vas crtaju i u slikovnicama. Ni- 
malo ne sumnjam da ste to vi! 

— Ja sam! Pa, šta?! — svadljivo će Gospodin Bijeli 
Zec i pogleda na sat. — Šta hoćeš?! 

- Želim vam pomoći. 

— Ali, tačno je vrijeme. Pravo mjesto. Nigdje te 
rupe koja vodi u Zemlju čuda. Uvijek je bila ovdje. 
Ovdje! Redovno žurim da ne bih zakasnio i nikad 
nisam zakasnio... 

Gospodin Bijeli Zec se počeša između ušiju, Za- 
stade i opet se maši sata na lančiću. 

I Djevojčica Džehva mogla je razgovjetno vidjeti 
koliko je sati. Ona hitro baci pogled i na sat na svojoj 
ruci. Prinese ga uhu. Nije se čulo tika-tak. Nije ni 
moglo. To je učinila po navici odraslih. Njen sat je 
beščujan, elektronski. Na njemu je svijetlila lampica, 
znak da radi, a i maloprije ga je upoređivala sa zid- 
nim sahom u kući Dobrog Djeda. 

- Gospodine Bijeli Zec, vaš sat ne pokazuje tačno 
vrijeme! 

-— Moj sat me nikad nije izdao. To je takav, najbolji 
sat. Njegova tačnost je nenadmašna među svim mo- 
gućim i nemogućim čudima u takvoj zemlji kao što 
je Zemlja čuda! 

—- Da — potvrdi mu Djevojčica Džehva. — Vaš 
sat pokazuje da je blizu devet. Upravu ste, vi tada 
šmugnete u zečiju jamu koja vodi u Zemlju čuda. 
To znam. Mnogo puta sam gledala filmove o vama, 
tako da sam, dok zagledate na sat, zapazila raspored 
kazaljki. Ali, sad je već prošlo devet. 

— Tu je uvijek ta rupa... — gunđao je Gospodin Bi- 
jeli Zec. 

- Gospodine Bijeli Zec, koliko ja znam, a i taj film 
sam gledala mnogo puta, istim proplankom kao što 
sada izgleda ovaj, u devet sati i deset minuta naiđu 
Lisac Mudrolijan i Prepredeni Mačak nakon što se 
rastanu od Drvenog Dječaka Pinokija. Nisam znala 
daje to ovaj proplanak kraj kuće mog Dobrog Djeda, 
ni da je vaša jama na njemu, niti da ovaj proplanak 
izgleda tako. Sad vidim. Moramo požuriti odavde! 

Gospodin Bijeli Zec je zagledao u svoj sat. Dje- 
vojčica Džehva povika: 

— Znate, vi ste zec, a Lisac Mudrolijan ne zove se 
džaba tako kako se zove! Zgrabio bi vas i više vas 
ne bi bilo! Ni Prepredenom Mačku ne bi bilo mrsko 
omastiti svoje brke. Brzo, moramo se skloniti! 

Te riječi preplašiše Gospodina Bijelog Zeca. On je 
ionako, već po svojoj prirodi, uznemiren, a još i sve 
ovo... Njuškica mu je drhturila i više nego što treba. 

— Ne snebivajte se. Nejžmamo vremena — požuri- 
vala je Djevojčica Džehva pa desnom rukom zgrabi 
Gospodina Bijelog Zeca za lijevu šapu i više ga po- 
vuče nego što ga povede. 

Hitro su prešli proplanak i šćućurili se iza prvoga 
grma u šumi. I tome, kao i trčanju, Gospodin Bijeli 
Zec bio je vičniji od Djevojčice Džehve. Po urođe- 
noj navici, podvukao se pod grm, kao da je to zečija 
loga, i, drhtureći, virkao kako proplankom nailaze 
Lisac Mudrolijan i Prepredeni Mačak. Ne usuđu- 
jući se razmicati grančice ispred očiju, Djevojčica 

Džehva ih je vidjela onoliko koliko je mogla. Počeš- 
ka Gospodina Bijelog Zeca između ušiju. 

Primirili su ga nježni dodiri i on prema njoj osjeti 
umilnu blagonaklonost i veliko povjerenje. 

Djevojčica Džehva othuknu oprezno. Prošapta: 

- Otišli su, ali je bolje da dublje zađemo u šumu. 
Krenemo li malo udesno i požurimo, mogli bismo 
zateći Drvenog Dječaka Pinokija. Iz filmova znam 
da se on tu odmara, zadovoljan što je onoj dvojici 
skresao u brke da on više nije njihovo društvo... Dr- 
veni Dječak Pinokio bio je nestašan, prošao je mno- 
go svijeta, svašta vidio i doživio. Možda bi nam on 
mogao pomoći da popravimo tvoj sat ili nam dati 
dobar savjet. 

Nisu dugo išli, a pred njih iskoči Drveni Dječak 
Pinokio. 

— Ne boj se! — dobaci Djevojčica Džehva Gospo- 
dinu Bijelom Zecu. — To je on. 

— Oh, oh! Koga to vidim?! Ti si djevojčica. Bora- 
vio sam u svijetu ljudi. Ne poznajem tebe, ali znam 
da si djevojčica... A taj zbunjeni prijatelj, on je zec. 
Najneobičniji i najsmješniji zec kojeg sam ikad vi- 
dio. 

Gospodin Bijeli Zec skupi duge obrve. Namršti 
se. Ali, prevlada njegov strah. Tek se primiri kad ču 
svoju pouzdanu prijateljicu. 

— Ja sam Djevojčica Džehva. Ja tebe dobro po- 
znajem. Ti si Drveni Dječak Pinokio. Nije te teško 

prepoznati. Izgledaš kao u slikovnicama i crtanim 
filmovima. Znam mnogo o tebi. Meni ne možeš la- 
gati... 

— Lagati?! — štrecnu se Drveni Dječak Pinokio. — 
Možda znaš, možda si znala mnogo o meni, ali ne 
znaš sve. Ja više ne lažem. 

Djevojčica Džehva se začudi: 

— Preletjela sam. Nisam se izrazila učtivo. Ali, to o 
negovenju istine... 

Sagovornik se usprotivi: 

— Ovo što je sada, to je drugo, drukčije. Trebaš 
znati da moj nos naraste kad slažem. Narastao bi i 
da sam ti slagao da više ne lažem. 

— Upravu si! — priznade Djevojčica Džehva. — A 
i ne trebamo se prepirati, mada si ti započeo s ruž- 
nim riječima, jer si tako govorio o mom prijatelju. I 
on je iz svijeta bajki, ali nije iz tvog svijeta bajki. On 
je gospodin. Najljepše se ponaša. Pristaje mu ime, 
zove se Gospodin Bijeli Zec. 

— Oh, oh! Ja sam pogriješio. Priznajem, pogriješio 
sam. Prestao sam lagati, a više ne trebam biti ni zao. 
Poštujem iskreno prijateljstvo. A i gospodstvo. Mož- 
da to ne znate, ali ja sam plemenitog roda. Trebam 
postati plemić. Princ! 

Nos Drvenog Dječaka Pinokija nije se povećao. 
Koliko god bila zbunjena, Djevojčica Džehva ne 
iskaza sumnju: 

— To je novo ili meni nije poznato. 

— Da, draga Djevojčice Džehvo i uvaženi Gospo- 
dine Bijeli Zec, moj otac Đepeto bio je kralj, vladao 
je zemljom Pinoki. Kralj susjedne zemlje bio je pa- 
kostan i ljubomoran na to kako se živjelo u zemlji 
Pinoki... 

Bilo je to previše. Preko svake mjere lagarija Dr- 
venog Dječaka Pinokija. Djevojčica Džehva nije 
mogla otrpiti: 

— Ali, Drveni Dječače Pinokio, tvoj nos! Tvoj nos! 

— Šta nije u redu s mojim nosom? 

— Ništa nije u redu zato što je sve u redu s tvojim 
nosom. Ti sve ovo govoriš, a tvoj nos ne raste!? 

Drveni Dječak Pinokio opipa nos. Bio je na svom 
mjestu i nije se povećao. 

— Ali, tvoj nos se nije izdužio... Tvoj otac je živio 
siromašno i izrađivao drvenu obuću... 

— Da. Kralj susjedne zemlje bio je pakostan. Nije 
mu bilo pravo kako živi narod u kraljevstvu mog oca. 
Podigao je vojsku i pokorio zemlju mog oca. Da bi 
što više ponizio zarobljenog kralja Đepeta, odredio 
je da postane drvodjelja, da izrađuje drvenu obuću. 

Djevojčica Džehva nije se mogla suzdržati. Pre- 
kide ga: | 

— Da ga nisi zalijepio? 

— Šta? — pitao je Drveni Dječak Pinokio. 

— Svoj nos, da ga nisi zalijepio, pa ti zato ne raste? 

Sasvim uozbiljen, Drveni Dječak Pinokio nastavi: 

- Moj otac je bio potišten. U svom velikom bolu 
načinio drvenog lutka. Dao mi je ime Pinokio. Dje- 
ljao je drvo s mnogo tuge i ljubavi prema narodu 
svoje nekadašnje kraljevine i želio da ja jednom, od 
drvenog dječaka, postanem pravi mladić. Da, mla- 
dić! Dugo sam zarobljen u drvetu kao dječak i ni- 
sam mogao rasti. 

— Drveni Dječače Pinokio, ti si naprosto nevjero- 
vatan! Tvoj nos ne raste?! — iščuđavala se Djevojčica 
Džehva. — To nimalo nije sporno. Dobro se zna da te 
kit progutao i da si boravio u njegovoj utrobi. 

— Oh, oh! Dobro je da se razumijemo. Već sam 
pomišljao da misliš da lažem — kaza Drveni Dječak 
Pinokio. 

— Baš lijepo. Kad riješimo problem sa satom Gos- 
podina Bijelog Zeca, moći ćemo se zajedno vratiti u 
svijet u kojem ja živim. Moći ćeš uživati u tome što 
si velika zvijezda. 

Drveni Dječak Pinokio našao se u čudu. Ona mu 
pojasni da tako nazivaju one koji su veoma poznati. 
I da ga čeka veliko bogatstvo. 

— O tebi je objavljeno mnogo knjiga, još više sli- 
kovnica, snimljeno veoma mnogo filmova. Ti imaš 
pravo na obeštećenje. Još ako ih budeš tužio zato što 
su događaji iz tvog života mijenjani kako se kome 
htjelo, nećeš znati šta ćeš s parama! 

Drvenom Dječaku Pinokiju nije bilo jasno o 
čemu mu to govori i zbija li s njim šalu. Ipak, ne 

dade se zbuniti. Promijeni temu. Upita šta treba po- 
moći Gospodinu Bijelom Zecu. 

— Dobro, dobro — odobravala je Djevojčica Džehva. 
— Stvarno si nepredvidiv. Ni ti ne znaš kad se šališ, a 
kad si ozbiljan. Ali, ovo je sasvim ozbiljno. Zapadao 
si u razne neprilike, sa svakim si i svugdje bio, možda 
znaš gdje možemo naći popravljača satova. 

— Popravljača satova? — ponovi Drveni Dječak Pi- 
nokio. 

— Da. Da. Gospodin Bijeli Zec ima velike proble- 
me s vremenom. Pokvario mu se džepni sat. 

— Oh, oh! — uskliknu Drveni Dječak Pinokio. — 
Vrijeme i popravljač satova, to mi zvuči poznato. 
Oh, oh! Sahadžije, urari. 

Djevojčica Džehva prasnu u smijeh: 

— Vidiš, nepredvidiv si. Mislila sam da ne znaš, pa 
sam rekla "popravljač satova". 

Drveni Dječak Pinokio bio je sav važan: 

— Sve se mijenja. Sve je manje popravljača satova 
i u svijetu u kojem ti živiš. Nije ih nikako bilo u svi- 
jetu bajki u kojem sam ja živio. A ne znam kako je 
s mjerenjem vremena u svijetu bajki u koji upravo 
idemo... 

Djevojčica Džehva bila je uznemirena: 

— Voljela bih da izmišljaš to što govoriš. 

—- Rekao sam ti kako jest i šta mislim — odgovori 
Drveni Dječak Pinokio i dodade: - Možda bi nam 
mogao pomoći Kapetan Vidra. 

Djevojčica Džehva je tamam pomislila da je našla 
zajednički jezik sa Drvenim Dječakom Pinokijem, a 
on — uvodi nepoznati lik. 

- Kapetan Vidra?! Kakav Kapetan Vidra? 

— Takav kakav je, on bi mogao pomoći. Ako bi iko 
mogao, on je taj! —- uzviknu Drveni Dječak Pinokio. 

— Pitam te ko je Kapetan Vidra. Poznajem dobro 
svjetove bajki, a ne znam da postoji Kapetan Vidra. 

- Mi mislimo da znamo svašta nešta, a ispostavi 
se da ne znamo. Možda Kapetan Vidra i nije u baj- 
kama koje su dosad napisane, ali ga ja veoma poštu- 
jem! — bio je uporan Drveni Dječak Pinokio. — Str- 
pite se. Trebamo se držati za ruke... Samo ćemo još 
malo šumom, pa ćemo naići na rijeku i na njoj brod 
Kapetana Vidre. 

— E, što je dosta, dosta je! — prasnu Djevojčica 
Džehva. — Drveni Dječače Pinokio, drag si mi, ali... 
tvoj nos. Tvoj nos. On ne radi. Zato, reci: Trava je 
crvena! Samo to reci: Trava je crvena! 

Kao ni njoj, ni njemu nije bilo jasno, ali prihvati: 

— Oh, oh! Dobro. Šta ja tu mogu? Evo: Trava je 
crvena! 

Izduži se nos Drvenog Dječaka Pinokija. Usad, u 
stvarnom životu, postade duži nego što je nacrtan 
u bilo kojoj slikovnici ili na crtanom filmu. Gleda- 
jući ga, u njegovim očima ukaza se tuga. Djevojčica 
Džehva zavika: 

— Zelena je! Reci da je zelena! Samo reci da je tra- 
va zelena i ubuduće ću imati povjerenje u tebe! 

Drveni Dječak Pinokio prihvati. Reče da je trava 
takva kakva jest, zelena, a njegov nos se smanji i po- 
stade normalne veličine. 

Djevojčica Džehva više nije znala šta bi. Objaš- 
njavala je: 

— Nemoj mi zamjeriti, ali u blizini ne postoji nika- 
kva rijeka. Znala bih. Rekao bi mi to moj Dobri Djed. 
O svemu mi je pričao. Poznavao je ovu šumu kao svo- 
ju kuću za odmor. Znao je da volim rijeke. Da ima 
rijeka, vodio bi me, pogotovo da je rijeka blizu... Ne 
sumnjam ni u tebe: dokazao si mi da si prestao lagati. 
Isto tako, ni moj Dobri Djed nije lagao. Svi su ga znali 
kao takvog. Ja znam da meni nikad ništa nije slagao. 
To je takav djed, veoma poseban. Znao je svako drvo 
u ovoj šumi. Osim po vrsti kojoj pripada, raspozna- 
vao je svako drvo, svaki hrast, bukvu, jasen, grab, ho- 
moru, ariš. Svakom stablu dao je i posebno ime. Ra- 
zlikovao je svaki cvijet ciklame ili kućicu jagorčevine, 
da ne kažem i svaku travku. A da ne bi znao da u ne- 
posrednoj blizini ima rijeka?! To nije moguće. Svega 
ima ovdje, svakakve ljepote, ali ne i rijeke. 

Drveni Dječak Pinokio zamišljeno se trljao po 
čelu. Smireno progovori: 

— Bajke su čudo, Djevojčice Džehvo! U njima su 
čuda nad čudima. Vidjela si da je moj nos narastao 
samo kad si me natjerala da slažem o boji trave... 

— Jesam — potvrdi Djevojčica Džehva, a Drveni 
Dječak Pinokio dodade tužno: 

- Onda me nemoj ponovo nagoniti na laži. Šta 
ti nije jasno, objasnit će ti Kapetan Vidra. On zna 
mnogo, mnogo... Svašta zna. 

Djevojčici Džehvi ništa nije bilo jasno, a nije joj 
bilo druge nego primiriti se: 

- Dobro — kaza. 

— Onda, pođimo. 

- Pođimo! — prihvati Djevojčica Džehva. 

- Rekao sam da se trebamo držati između sebe. 
Da nisi rukom držala šapu Gospodina Bijelog Zeca, 
vas dvoje ne biste naišli na mene. Ne znam zašto, a 
znam da je to tako. Čitao sam... — razlagao je Drveni 
Dječak Pinokio. 

— Dobro -— prihvati Djevojčica Džehva. 

Ubrzo se osjeti svježina rijeke, zatim se ču i žubor. 
A onda, kao da su se otvorila vrata, odmah iza grma, 
ukaza se — brod narijeci. Ljuljuškao se uza samu obalu. 


Brod je lijep. A tek rijeka! Kakva je to rijeka! Dje- 
vojčica Džehva ni u bajkama nije vidjela ljepšu. Bila 
je šarena... 

— Kapetane Vidra! Kapetane Vidra! — vikao je Dr- 
veni Dječak Pinokio. — Promijenio sam se! Napustio 
sam društvo Lisca Mudrolijana i Prepredenog Mač- 
ka! Pogledaj, moj nos se nije povećao dok sam ovo 
govorio! Govorim ti istinu! 

Niko se nije odazvao, a ni pokazao. 

— Kapetane Vidra, sa mnom su neobična djevoj- 
čica i još čudniji gospodin. Našla ga je kad mu se 
pokvario džepni sat, uzela ga je za šapu i naišli su 
na mene u šumi. Ona pripada svijetu ljudi. Dobro 
poznaje bajke. On je iz Zemlje čuda... 

Na palubi su se ukazali oblačići dima, zatim ne- 
običan šešir i ispod šešira — lice s brkovima i lulom 
među usnama. Začuo se vedar glas: 

— Dobrodošli na na moj brod! Ovo je Šarena rije- 
ka, a ja sam Kapetan Vidra, dimom i brkovima! 

Vidjelo se da se njihov domaćin dobro zna s Dr- 
venim Dječakom Pinokijem. Ali, bilo je tako kao da 
dugo poznaje i Djevojčicu Džehvu i Gospodina Bi- 
jelog Zeca. Toliko je bio srdačan njihov prvi susret. 

Ponesena prisnošću susreta, kao da se opravdava, 
Djevojčica Džehva ispriča kako se srela s Gospodi- 
nom Bijelim Zecom, potom o njihovom susretu s 
Drvenim Dječakom Pinokijem. 

Kapetan Vidra je bio zamišljen. Nastojao je poja- 
sniti: 

— Kvar na satu Gospodina Bijelog Zeca omogućio 
je vaš susret. Zato Radi toga su se izmiješali prostor 
i vrijeme u kojima uporedo živite a da to ne znate i 
toga niste ni svjesni. Na Drvenog Dječaka Pinokija 
mogla si naići zato što si držala za šapu Gospodina 
Bijelog Zeca.,. On je o tome, kao i ja, saznao iz tajne 
knjige koju je pronašao u utrobi Velike Ribe. Nada- 

lje, nije sporno da se Drveni Dječak Pinokio promi- 
jenio i postao je dobar. Da je drukčije, ne bi mogao 
naći Šarenu rijeku. 

Djevojčica Džehva bila je zamišljena. Izgledala je 
zabrinuto. 

Kapetan Vidra je obodri: 

— Ali, pustimo objašnjenja. Radujmo se našem 
susretu. Meni je veoma drago što ste me posjetili. 
Obradovali biste me da prihvatite moje gostoprim- 
stvo. 

-— Ali, Kapetane Vidra, moja ljuljačka... Moja 
mama... Ja sam bila na ljuljački... Moja mama, ona 
će se uplašiti kad me ne nađe. Svuda će me tražiti... 

— Vas dvoje ćete se vratiti u svjetove kojima pri- 
padate kad bude popravljen sat Gospodina Bijelog 
Zeca. Nemoj se brinuti, snaći ćemo se... 

Djevojčica Džehva pokaza uznemirenost: 

— Ali, Kapetane Vidra... 

Iskusni Kapetan Vidra natenane ispripovijeda: 

— Postoje različiti svjetovi bajki i stvarni svijet lju- 
di. Kao što znaš, Gospodin Bijeli Zec je iz svijeta baj- 
ki koji pripada Zemlji čuda. Ovo ovdje je poseban 
svijet bajki uz Šarenu rijeku. Opet, Drveni Dječak 
Pinokio živio je u trećem svijetu bajki. Ti svjetovi 
postoje nezavisno jedan od drugog i ne smetaju svi- 
jetu ljudi, kojem ti pripadaš. Vas dvoje ćete nestati 
iz našeg svijeta kad proradi sat Gospodina Bijelog 
Zeca i opet ćete biti tamo gdje pripadate, u svojim 

svjetovima. Gospodin Bijeli Zec pronaći će na pro- 
planku svoju rupu i kroz nju ući u Zemlju čuda. Ti 
ćeš sjediti u svojoj ljuljački onda kad si i bila na njj. 
Ivojoj mami bit će kao da se nisi ni mrdnula. Tebi će 
ostati sjećanje na sve što ćeš s nama doživjeti. Sjećat 
ćeš se toga s radošću i ponosom, kao što ćemo i mi 
biti ponosni na tebe, i žaliti što smo se rastali. 

Djevojčica Džehva uzdahnu: 

— Kad bi sve to bilo moguće... 

Pribojavajući se da se Kapetan Vidra ne naljuti, 
Dreveni Dječak Pinokio se umiješa u razgovor: 

— Ona je nepovjerljiva, ali je dobra. 

— To je razumljivo — potvrdi Kapetan Vidra. — 
Dobro poznaje svjetove bajki, ali jo nije naviknula 
da i sama boravi u takvom svijetu. 

— Pa, znate... - započe Djevojčica Džehva, ali nije 
znala šta bi dorekla. 

— Ti znaš da je u bajkama sve moguće. Uvjerila si 
se da ja postojim. Želim da se opustiš i uživaš. Tre- 
baš imati povjerenje u mene. Svi koji me poznaju 
ili su čuli za mene, znaju da govorim istinu. Vole 
me oni koji nejmaju razloga da bi me se bojali, a svi 
redom me uvažavaju. Na mom licu nije nos koji bi 
se mogao izduživati pa da bi tome znala lažem li ili 
ne lažem. Kao dokaz može ti poslužiti nos Drvenog 
Dječaka Pinokija. Neka ti on rekne lažem li. 

Drveni Dječak Pinokio svečano izjavi: 

— Kapetan Vidra nikad ne laže! 
Nos Drvenog Dječaka Pinokija nije se povećao. 


(Želite li saznati šta se dalje zbivalo, pročitajte uz- 


budljivi roman Isnama Taljića pod naslovom "S Ka- 
petanom Vidrom na Šarenoj rijeci"!) 

BILJEŠKA O PISCU 


Isnam Taljić, rođen je 1954. godine u Vlasenici. 

Naš najnagrađivaniji pisac na natječajima za pripovijetku 
i kratku priču te autor s najviše objavljenih romana u boš- 
njačkoj i bh. književnosti. 

Jedini je tri puta dobio prvu nagradu za pripovijetku 
"Zija Dizdarević", prvu nagradu na internacionalnom knji- 
ževnom natječaju "Srebrenica" (New York, 2007.), nagradu 
na prvom natječaju za pripovijetku "Musa Ćazim Ćatić" 
(Munchen/Odžak, 2016.) i još mnogo prvih nagrada... 

Uvršten je u antologiju nove svjetske priče Kuala lumpur 
Literar Festivala u Maleziji te u više domaćih i stranih izbora. 
Dobio je nagradu "Hasan Kaimija" za roman "Tajna knjiga 
Endelusa" a za knjigu "Opet ćemo se vidjeti ispod crvene ja- 
buke" nagrade "Ajvatovica" i Fondacije "Muradif Ćato", 

Isnam Taljić smatra da je najteže pisati za djecu. Zato se 
na takve poduhvate odvažio tek u punoj spisateljskoj zrelo- 
sti. Ovo mu je sedma knjiga u oblasti dječije književnosti: 

— povjesnica-slikovnica "Prusac i Ajvatovica", 

— slikovnica "Fatima" 

— knjige priča "Putovanje s oblakom", 

— "Najveće priče", pričeo Božijim poslanicima, 

— roman "S Kapetanom Vidrom na Šarenoj rijeci", 

— roman u pričama "Dječaci iz naše mahale" 

— te ova zbirka priča: "Đačka knjižica", 

Priča "Skok iz ljuljačke u stvarni svijet bajki", kojom se 
završava ova knjiga, nagrađena je najuglednom nagradom 
za dječiju pripovijetku "Stazama djetinjstva" (Bosanska 
Krupa, 2010. godine). 

Isnam Taljić živi u Sarajevu kao profesionalni pisac sa 
statusom istaknutog slobodnog umjetnika. 

